text:
UMADANIKA ITI DIOS
“Mananggunggona Kadagidiay Sipapasnek a Mangsapsapul Kenkuana”
Ipatpateg kadi ni Jehova ti maar-aramidan dagiti adipenna a mangikagkagumaan a mangparagsak kenkuana? Mabalin a saan ti sungbat ti dadduma, ngamin ibagada a saan nga interesado ti Dios kadatayo. Ngem ti kasta a kapanunotan ket kinaulbod maipapan iti Dios. Ilinteg ti Biblia dagiti di umiso a kapanunotan ken patalgedanna nga ipatpateg ni Jehova ti panangikagumaan dagiti matalek nga agdaydayaw kenkuana. Usigem ti sasao ni apostol Pablo iti Hebreo 11:6.
Kasanom a maparagsak ni Jehova? “No awan ti pammati di mabalin nga ay-aywen [ti Dios] a naan-anay,” insurat ni Pablo. Saan a kinuna ni Pablo a narigat nga ay-aywen wenno paragsaken ti Dios no awan ti pammati. Imbes ketdi, kinunana nga imposible a maaramid dayta. Kayatna a sawen, napateg ti pammati tapno maparagsak ti Dios.
Ania a kita ti pammati ti mangparagsak iti Dios? Ti pammatitayo iti Dios ramanenna ti dua nga aspeto. Umuna, ‘masapul a patientayo nga isu adda.’ Kuna ti dadduma a patarus a “patientayo nga isu ket pudno.” Kasanotayo a maparagsak ti Dios no agduaduatayo iti kaaddana? Ngem saan la a dayta ti kasapulan ti pudno a pammati, ta uray dagiti demonio mamatida iti kaadda ni Jehova. (Santiago 2:19) Mapaneknekantayo a pudno ti pammatitayo iti Dios babaen ti aramidtayo ken iti wagas ti panagbiagtayo a makaparagsak kenkuana.—Santiago 2:20, 26.
Maikadua, ‘masapul a patientayo’ a ti Dios ket “mananggunggona.” Makuna a pudno ti pammatitayo no kombinsidotayo a saan nga ubbaw ti panagreggettayo nga agbiag iti wagas a mangparagsak iti Dios. (1 Corinto 15:58) Kasanotayo a maparagsak ni Jehova no pagduaduaantayo ti abilidadna a manggunggona kadatayo? (Santiago 1:17; 1 Pedro 5:7) No ibaga ti maysa a tao a saan a maseknan, saan a naayat, ken saan a naparabur ti Dios, saanna a talaga nga am-ammo ti Dios a nadakamat iti Biblia.
Siasino ti gunggonaan ni Jehova? ‘Dagidiay sipapasnek a mangsapsapul kenkuana,’ kuna ni Pablo. Kuna ti maysa a reperensia para kadagiti agipatpatarus ti Biblia a ti Griego a sao a naipatarus a “sipapasnek a mangsapsapul” dina kaipapanan ti “agbirok,” imbes ketdi, ipakitana ti umadani iti Dios “tapno agdayaw.” Kuna ti sabali pay a reperensia a ti nausar a Griego a sao ket mangipasimudaag iti kinapinget ken kinapasnek. Wen, gunggonaan ni Jehova dagidiay naimpusuan ken naregta nga agdayaw kenkuana gapu iti pammatida.—Mateo 22:37.
Kasanotayo a maparagsak ni Jehova no pagduaduaantayo ti abilidadna a manggunggona kadatayo?
Kasano a gunggonaan ni Jehova dagiti matalek nga adipenna? Inkarina ti di magatadan a gunggona iti masanguanan a mangipakita iti kinaparabur ken kinamanagayatna—ti biag nga agnanayon iti Paraiso a daga. (Apocalipsis 21:3, 4) Uray ita, adun a bendision ti sagsagrapen dagidiay sipapasnek nga agsapsapul ken Jehova. Tagtagiragsakenda ti naragsak ken makapnek a biag gapu iti tulong ti nasantuan nga espiritu ken sirib a magun-odan iti Saona.—Salmo 144:15; Mateo 5:3.
Talaga a nadungngo a Dios ni Jehova ta ipatpategna ti panagserbi dagiti matalek nga agdaydayaw kenkuana. Gapuna, kayatmo kadi ti umadani kenkuana? No kasta, ammuem ti ad-adu pay no kasanom a mapatanor ken maipakita ti pammati a mangparagsak ken Jehova tapno gunggonaannaka.
Singasing a basaen iti Biblia iti Nobiembre


c: text/html

text:
Kasanok a Mairingpas Amin Dagitoy nga Asaynmentko?
Ania ti mabalinmo nga aramiden
Mangsapulka iti lugar a pagadalam. Masapul a naulimek dayta. Aglamisaanka no mabalbalin. Saanka nga aglukat iti TV.
Iyun-unam dagiti napatpateg a banag. Yantangay napateg ti panageskuelam, ikeddengmo nga aramidem nga umuna ti asaynmentmo.
Dika agitantan. Mangaramidka iti masnup nga eskediul iti panagaramidmo iti asaynment ket surotem a naimbag dayta.
Agplanoka. Ikeddengmo ti panagsasaruno dagiti aramidem nga asaynment. Isuratmo dagita iti papel ken mangitudingka iti oras a panangiringpasmo kadagita. Markaam ti tunggal asaynment a maipalpasmo.
Aginanaka. Aginanaka iti apagbiit no nabannogkan nga agar-aramid iti asaynmentmo ngem ituloymo met laeng a dagus dayta.
Agtalekka iti bagim. Laglagipem a ti kinaanep saan laeng a ti kinasaririt ti pakakitaan no nalaing wenno saan ti maysa nga estudiante. (Proverbio 10:4) Makapagballigika iti panagadalmo. Ipapatim ti agadal ket magunggonaankanto.
Ammuem ti Ad-adu Pay
AGRIINGKAYO!
Kasano a Mapagballigiak Dagiti Pakarigatak iti Eskuelaan?
Adu ti pagtaudan ti stress iti eskuelaan. Ammuem ti lima nga addang a mangkissay iti stress.

robotstxt: allowed

filter: keep


text:
Karnero
Ti karnero (Ovis aries) ken dagiti uppat ti saka, managngalngal a mamalia a kadawyan a natartaraken a kas dingoen. Kasla dagiti amin met laeng a managngalngal, ti karnero ket kamkameng ti urnos ti Artiodactyla, dagiti paris ti ramay ti saka nga ungulata. Urayno ti nagan a "karnero" ket maipakat kadagiti sebbanagn ti henero ti Ovis, iti inaldaw a panag-usar daytoy ket kankanayon a mangibagbaga iti Ovis aries. Dagitoy ket addaan ti sumurok bassit iti maysa a bilion,ti napaamo a karnero ket isu dagitoy ti kaaduan a sebbangan ti karnero.
Ti karnero ket mabalin a nagtaud manipud ti naatap a mouflon iti Europa ken Asia. Maysa daytoy kadagiti kasapaan ng aayup a napaamo para kadagiti panggepen ti agrikultura, ti karnero ket natartaraken para iti lana, karne ken gatas. Ti lana ti karnero ket isu ti kaaduan a naus-usar a sagut ti ayup, ken kankanayon a naap-apit babaen ti panagpukis. Ti karnero ket agtultuloy a nangruna para iti lana ken karne ita nga aldaw, ken sagpaminsan pay a natartaraken para kadagiti lalat, kas dagiti paggatasan nga ayup, wenno kas dagiti modelo nga organismo para iti siensia.
Dagiti pakaammo[urnosen | urnosen ti taudan]
Dagiti nagibasaran[urnosen | urnosen ti taudan]
- Budiansky, Stephen (1999). Ti Tulagan ti Katapan: Apay a dagiti ayup ket pilienda ti panagpaamo. Unibersidad ti Yale a Pagmalditan. ISBN 0-300-07993-1.
- Ensminger, Dr. M.E.; Dr. R.O. Parker (1986). Siensia ti Karnero ken Kalding, Maikalima nga Edision. Danville, Illinois: The Interstate Printers and Publishers Inc. ISBN 0-8134-2464-X.
- Pugh, David G. (2001). Medisina ti Karnero ken Kalding. Elsevier Health Sciences. ISBN 0-7216-9052-1.
Dagiti silpo ti ruar[urnosen | urnosen ti taudan]
Midia a mainaig iti Karnero iti Wikimedia Commons
Midia a mainaig iti Karnero iti Wikimedia Commons


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Juan 7:1-53
7 Itan kalpasan dagitoy a banag intultuloy ni Jesus a sinursor ti Galilea, ta saanna a kinayat a sursoren ti Judea, agsipud ta isu inkagkagumaan a papatayen+ dagiti Judio.2 Nupay kasta, asideg idin ti piesta dagiti Judio, ti piesta dagiti tabernakulo.+3 Gapuna kinuna kenkuana ti kakabsatna:+ “Umaliska manipud ditoy ket mapanka idiay Judea, tapno dagiti adalam makitada met dagiti trabaho nga aramidem.4 Ta awan ti asinoman nga agaramid iti aniaman a banag iti nalimed bayat a tartarigagayanna ti maammuan a silalatak. No aramidem dagitoy a banag, iparangarangmo ti bagim iti lubong.”5 Ti kakabsatna,+ iti kinapudnona, saanda a winatwat ti pammati kenkuana.+6 Gapuna kinuna kadakuada ni Jesus: “Saan pay a dimteng ti naikeddeng a tiempok,+ ngem ti naikeddeng a tiempoyo kankanayon a nakasagana.7 Ti lubong awan ti rasonna a manggura kadakayo, ngem guraennak dayta, agsipud ta saksiak ti maipapan iti dayta a dagiti aramidna nadangkes.+8 Sumang-atkayo idiay piesta; saanak pay a sumang-at iti daytoy a piesta, agsipud ta saan pay a naan-anay a dimteng+ ti naikeddeng a tiempok.”+9 Gapuna kalpasan nga imbagana kadakuada dagitoy a banag, isu nagtalinaed idiay Galilea.10 Ngem idi nakasang-aten ti kakabsatna idiay piesta, idin isu a mismo simmang-at met, saan a sipapanayag no di ket kas sililimed.+11 Gapuna rinugian dagiti Judio ti nangsapul+ kenkuana idiay piesta ket kinunkunada: “Sadino ti ayan dayta a lalaki?”12 Ket adu idi ti dayamudom dagiti bunggoy+ maipapan kenkuana. Ti sumagmamano kunada: “Isu naimbag a tao.” Dadduma kunada: “Saan, no di ket iyaw-awanna ti bunggoy.”13 Awan, siempre, ti agsao a silalatak maipapan kenkuana gapu iti panagbuteng kadagiti Judio.+14 Idi a ngalayen ti piesta, simmang-at ni Jesus idiay templo ket nangrugi a nangisuro.+15 Gapuna nagsidsiddaaw dagiti Judio, a kunkunada: “Kasano nga addaan daytoy a tao iti pannakaammo kadagiti surat,+ idinto ta saan a nagadal kadagiti eskuelaan?”+16 Ni Jesus, kalpasanna, simmungbat kadakuada ket kinunana: “Ti isursurok saanko a kukua, no di ket kukua daydiay nangibaon kaniak.+17 No ti asinoman agtarigagay a mangaramid iti pagayatanna, maammuannanto maipapan iti sursuro no dayta ket aggapu iti Dios+ wenno no agsasaoak manipud iti bukodko a parnuay.18 Ti agsao manipud iti bukodna a parnuay sapsapulenna ti bukodna a dayag; ngem ti mangsapul iti dayag+ daydiay nangibaon kenkuana, daytoy ket pudno, ket awan kenkuana ti kinakillo.19 Saan kadi a ni Moises intedna kadakayo ti Linteg?+ Ngem awan maysa kadakayo ti mangtungtungpal iti Linteg. Apay nga ikagkagumaandak a papatayen?”+20 Ti bunggoy simmungbat: “Adda sairom.+ Siasino ti mangikagkagumaan a mangpapatay kenka?”21 Kas sungbat kinuna kadakuada ni Jesus: “Maysa nga aramid ti inaramidko,+ ket agsidsiddaawkayo amin.22 Gapu itoy a rason inted kadakayo ni Moises ti pannakakugit+—saan a gapu ta naggapu dayta ken Moises, no di ket naggapu kadagidi amma+—ket kugitenyo ti maysa a lalaki iti sabbath.23 No ti maysa a lalaki umawat iti pannakakugit iti sabbath tapno saan a masalungasing ti linteg ni Moises, makaungetkayo aya unay kaniak agsipud ta pinasayaatko a naan-anay ti salun-at ti maysa a tao iti sabbath?+24 Isardengyo ti manguk-ukom manipud iti makinruar a langa, no di ket mangukomkayo a buyogen ti nalinteg a panangukom.”+25 Gapuna rinugian a kunaen ti sumagmamano kadagiti agnanaed idiay Jerusalem: “Saan kadi a daytoy ti tao nga ikagkagumaanda a papatayen?+26 Ket kaskasdi, kitaenyo! agsasao iti publiko,+ ket awan maikunada kenkuana. Naammuan kadi a sigurado dagiti agturay nga isu daytoy ti Kristo?+27 Iti kasupadina, ammotayo no sadino ti naggapuan daytoy a tao;+ ngem inton umay ti Kristo, awan maysa a makaammo no sadino ti paggapuanna.”+28 Gapuna nagpukkaw ni Jesus bayat a mangisursuro idiay templo ket kinunana: “Agpadpada nga am-ammodak ken ammoyo no sadino ti naggapuak.+ Kasta met, saanak nga immay iti bukodko a nakem,+ no di ket daydiay nangibaon kaniak napudno,+ ket saanyo nga am-ammo.+29 Isu am-ammok,+ agsipud ta maysaak a pannakabagi manipud kenkuana, ket Daydiay imbaonnak.”+30 Gapuna rinugianda nga inkagumaan a tiliwen,+ ngem awan maysa a nangyunnat iti imana kenkuana, agsipud ta saan pay a dimteng ti orasna.+31 Kaskasdi, adu iti bunggoy ti naaddaan iti pammati kenkuana;+ ket rinugianda a kinuna: “Inton dumteng ti Kristo, agaramidto kadi iti ad-adu a pagilasinan+ ngem iti naaramid daytoy a tao?”32 Dagiti Fariseo nangngegda ti bunggoy a mangitantanabutob kadagitoy a banag maipapan kenkuana, ket ti panguluen a papadi ken dagiti Fariseo nangibaonda kadagiti opisial tapno isu tiliwenda.+33 Gapuna kinuna ni Jesus: “Agtalinaedak iti bassit pay a kanito a makikadua kadakayo sakbay a mapanak iti daydiay nangibaon kaniak.+34 Sapulendakto,+ ngem saandakto a masarakan, ket no sadino ti ayanko saanyo a mabalin ti umay.”+35 Gapuna kinuna dagiti Judio iti nagtetengngaanda: “Sadino ti panggep daytoy a tao a papanan, iti kasta saantayo a masarakan? Panggepna aya ti mapan kadagiti Judio a naiwarawara+ kadagiti Griego ket isurona dagiti Griego?36 Ania ti kaipapananna daytoy sasao a kinunana, ‘Sapulendakto, ngem saandakto a masarakan, ket no sadino ti ayanko saanyo a mabalin ti umay’?”37 Ita iti kamaudianan nga aldaw, ti dakkel nga aldaw ti piesta,+ ni Jesus sitatakder ket nagpukkaw, a kunkunana: “No adda asinoman a mawaw,+ umay koma kaniak ket uminum.38 Ti maaddaan iti pammati kaniak,+ kas iti kinuna ti Kasuratan, ‘Manipud iti kaunggan a pasetna agayusto dagiti waig ti nabiag a danum.’”+39 Nupay kasta, kinunana daytoy maipapan iti espiritu a ngannganin awaten dagidiay addaan iti pammati kenkuana; ta awan pay idi ti espiritu,+ agsipud ta saan pay a naipadayag ni Jesus.+40 Gapuna sumagmamano iti bunggoy a nakangngeg kadagitoy a sasao rinugianda a kinuna: “Sigurado a daytoy Ti Mammadto.”+41 Dadduma kunkunada: “Daytoy ti Kristo.”+ Ngem ti sumagmamano kunkunada: “Iti kinaagpaysuanna ti Kristo+ aggapu aya iti Galilea?+42 Saan aya a kinuna ti Kasuratan a ti Kristo umay manipud iti kaputotan ni David,+ ken manipud Betlehem+ iti purok a nagyanan ni David?”+43 Gapuna timmaud ti panagsusupadi gapu kenkuana iti nagtetengngaan ti bunggoy.+44 Nupay kasta, isu kayat idi a tiliwen ti sumagmamano kadakuada, ngem awan maysa a nangipatay kenkuana kadagiti imana.45 Gapuna dagiti opisial nagsublida iti panguluen a papadi ken kadagiti Fariseo, ket kinuna kadakuada dagitoy naud-udi a nadakamat: “Apay a saanyo nga inyeg?”46 Insungbat dagiti opisial: “Awan pay a pulos sabali a tao a nagsao iti kastoy.”+47 Simmungbat met dagiti Fariseo: “Nayaw-awankay kadi met?48 Adda aya maysa kadagiti agtuturay wenno kadagiti Fariseo ti naaddaan iti pammati kenkuana?+49 Ngem daytoy a bunggoy a saan a makaammo iti Linteg nailunodda a tattao.”+50 Ni Nicodemo, nga immay kenkuana iti napalabas, ken maysa idi kadakuada, kinunana kadakuada:51 “Ukomen aya ti lintegtayo ti maysa a tao malaksid no umuna a dimngeg+ kenkuana ken inammona ti ar-aramidenna?”52 Kas sungbat kinunada kenkuana: “Naggapuka kadi met idiay Galilea? Sukimatem ket kitaem nga awan mammadto+ a maibangon manipud Galilea.”** Dagiti manuskrito a Codex Sinaiticus, Codex Vaticanus, ken ti Sinaitic Syriac codex ikkatenda ti bersikulo 53 inggana ti kapitulo 8, bersikulo 11, a mabasa (agraman sumagmamano a panagduduma iti nadumaduma a teksto ken patarus iti Griego) kas iti sumaganad:53 Gapuna napanda tunggal maysaiti pagtaenganna.


text:
Gpedia:Kasano ti mangirugi iti baro a panid
Ditoy ti pakaammuan no kasano ti mangirugi wenno manglukat iti baro a panid wenno baro nga artikulo.
Dagiti umuna nga aramiden
- Aramaten ti pagbirukan tapno maammuan no ti kayatmo a rugian nga artikulo ket addan nangirugi wenno nalpasen a panid wenno artikulo.
- No awan pay ti mapanunot a baro a topiko wenno banag a rugian, nasayaat no aramaten dagiti awan pay artikulona a silsilpo. Nalaka a madlaw dagitoy a silpo ta addaan maris a nalabaga ket no itakla dagitoy ket awan ti mabasa nga artikulo ngem ketdi mapan a dagus iti pag-urnosan a panid ket sadiay nawayakan a mangipan iti teksto. Wenno saan kitaen dagiti dawat nga artikulo ket sadiay a mangpili iti rugian.
- Laglagipen a rugian ti panid babaen ti ababa nga introduksion maipapan iti topiko a suraten/aramiden.
- Basaen a naimbag ti annuroten iti panangnagan wenno panangtitulo kadagiti panid iti Gpedia sakbay a naganan wenno tituluan ti maysa a panid tapno maliklikan ti panangbaliwbaliw iti nagan ti panid no matakuatan a biddut ti panangnagan iti daytoy.
- Mangrugi babaen ti balikas wenno kompleto a sao. Daytoy ti agbalin a nagan wenno titulo ti artikulo.
- Kitaen ti listaan dagiti artikulo a kasapulan ti amin a Gpedia ken pumili iti artikulo nga awan pay iti Ilokano Gpedia.
- Kitaen met dagiti dadduma pay nga annuroten, kas iti annuroten iti grammatika ken panangiletra ti maar-aramat nga Ilokano ti daytoy a Gpedia.
Wagas iti panangirugi iti panid
- Mangrugi iti panid nga usaren dagiti awan pay nga artikulo a panilpo
- Mangrugi iti panid babaen ti panangbaliw iti URL
- Mangrugi iti panid manipud iti pagipadasan wenno sandbox


text:
Herusalem
Ti Herusalem ( /dʒəˈruːsələm/; Hebreo: יְרוּשָׁלַיִם Yerushaláyim ; Arabiko: القُدس al-Quds ken/wenno أورشليم Ûrshalîm)[i] ket isu ti kapitolio ti Israel, ngem daytoy ket saan a sangalubongan a mabigbigan,[ii] ken maysa kadagiti kadaanan a siudad iti lubong.[1] Mabirukan daytoy idiay Banbantay Hudea, a nagbaetan ti Baybay Mediteraneo ken ti akin-amianan nga igid iti Baybay Natay. No mairaman ti populasion ti lugar iti Daya a Herusalem, daytoy ket ti kadakkelan a siudad ti Israel iti populasion ken kalawa,[2][3] nga add ti populasion iti 763,800 nga agtaeng iti kalawa ti lugar iti 125.1 km2 (48.3 sq mi).[4][5][iii] Ti Herusalem ket nasantuan pay a siudad kadagiti tallo a kangrunaan a Dagiti Abraham a relihion—Hudaismo, Kristianidad ken Islam.
Iti panawen ti atiddog a pakasaritaanna, ti Herusalem ket naminduan a nadadael, nalakuben iti namin 23, naraut iti namin 52, ken natiliw ken natiliw manen iti namin 44.[6] Ti kadaanan a paset ti siudad ket natagtagitaoidi maika-4 a milenio BCE.[1] Idi 1538, dagitit diding ket naipatakder iti likmut ti Herusalem babaen ni Suleiman ti Nadaeg . Tatta nga aldaw dagiti a didding ket mangipalpalawag ti Daan a Siudad, a daytoy ket tinawtawid a nabingbingay iti uppat a pagkapat manipud idi nasapa a maika-19 a siglo a kas dagiti pagkapat ti Armenio, Kristiano, Hudio, ken Muslim.[7] Ti Daan a Siudad ket nagbalin a Lubong a Tinawtawid a pagsaadan idi 1981, ken adda iti Listaan iti Lubong a Tinawtawid a Napeggad.[8] Ti moderno a Herusalem ket dimmakkelen iti labes nga adayo kadagiti pagbeddenganna.
Iti Hudaismo, ti Herusalem ket isun ti kasantuan a siudad manipud idi, segun ti Hebreo a Biblia, ni Ari David iti Israel ket immuna a nagipatakder iti daytoy a kas ti kapitolio iti nagkaykaysa a Pagarian ti Israel idi c.1000 BCE, ken ti anakna a lalaki, ni Ari Solomon, kinomisionna ti panangipatakder iti Umuna a Templo iti daytoy a siudad.[9] Iti Kristianidad, ti Herusalem ket isun ti nasantuan a siudad manipud idi, segun ti Baro a Testamento, nailansa iti krus ni Hesus idiay, seguro idi c.33 CE,[10][11][12] ken 300 a tawtawen kalpasan ni Santo Helena ket nainagananna ti peregrinasion a luglugar ti biag ni Hesus. Iti Sunni nga Islam, ti Herusalem ket isu ti maikatlo a kasantuan a siudad.[13][14] Nagbalin daytoy ti immuna a Qibla, ti naipakatengngaan ti isip a puntos para iti Muslim a kararag ti (Salah) in 610 CE,[15] ken, segun ti tinawtawid nga Islamiko, ni Mahoma ket inaramidna ti immuna a Rabii a Panagbanniaga idiay kalpasan ti sangapulo a tawen.[16][17] A kas ti nagbanagan daytoy, nupay adda laeng tio kalawa iti 0.9 kuadrado kilometro (0.35 sq mi),[18] ti Daan a Siudad ket pagtaengan kadagiti adu a lugar iti relihioso a pannakaipangpangruna, a mairaman ti Bantay Templo, ti Akinlaud a Diding, ti Simbaan ti Nasantuan a Sepulkro, ti Simborio iti Bato ken Meskita al-Aqsa.
Ita nga aldaw ti kasasaad ti Herusalem ket maibatbati a maysa kadgiti bugas a parikut iti Israeli–Palestina a suppiat. Idi las-ud ti Arabo-Israeli a Gubat ti 1945, ti Laud a Herusalem ket maysa idi kadagiti lugar a natiliw ken insilpo babaen ti Israel bayat a ti Daya a Herusalem, a mairaman ti Duog a Siudad, ket natiliw ken kalpasanna ket insilpo babaen ti Hordania. Ti Israel ket natiliwna ti Daya a Herusalem manipud ti Hordania idi las-ud ti Innem nga Aldaw a Gubat ti 1967 ken nagtungpalan a nangisilpo daytoy. Iti agdama, ti Batayan a Linteg ti Israel ket ket mangibagbaga ti Herusalem a kas ti "saan a nabingbingay a kapitolio" iti pagilian. Ti sangalubongan a komunidad ket limmikud ti kinaudi a panangisilpo a kas saan a nainkalintegan ken nangtrato ti Daya a Herusalem a kas teritorio ti Palestinia a sinakop babaen ti Israel.[19][20][21][22] Ti sangalubongan a komunidad ket saanna abigbigen ti Herusalem a kas kapitolio ti Israel, ken ti siudad ket saan a mangsangsangaili kadagiti ganganaet nga embahada.
Segun ti Sentral nga Opisina ti Estadistika ti Palentina, 208,000 kadagiti Palestinio ket agtateng idiay Daya a Herusalem, nga isu daytoy ket binirbirukan babaen ti Turay ti Palestina a kas ti kapitolio iti masakbayan a estado ti Palestina.[23][24][25]
Amin a sanga ti gobierno ti Israel ket mabirukan idiay Herusalem, a mairaman ti Knesset (parlamento ti Israel), dagiti pagtaengan ti Kangrunaan a Ministro ken ti Presidente, ken ti Kangatuan a Korte. Ti Herusalem ket isu ti pangibalayan ti Hebreo nga Unibersidad ken ti Museo ti Israel nga addaan iti Altar iti Libro. Ti Bibliko a Pagtarakenan ti ayup ti Herusalem ket natalinaay a nairangranggo a kas ti kasayaatan a papanan dagiti turista idiay Israel para kadagiti Israeli.[26][27]
Etomolohia[urnosen | urnosen ti taudan]
Ti siudad a tinawtawagan idi ti Rušalim dagiti testo ti eksekrasion iti Tengnga a Pagarian ti Ehipto (c. maika-19 a siglo BCE) ket adu, ngem saan nga unibersal a nailaslasin a kas ti Herusalem.[28][29] Ti Herusalem ket tinawtawaga iti Urušalim iti sursurat ti Amarna iti Abdi-Heba (1330s BCE).[30]
Ti nagan a “Herusalem” ket nadumaduma a nanaganan tapno kaibuksilanna ti "pundasion (Sumerian yeru, ‘pagtaengan’/Semitiko yry, ‘tapno bangonen, tapno mangikabil ti pundasion’) iti dios a ni Shalem",[31][32] ti dios a ni Shalem ket isuna idi ti kasisigud a mangay-aywan a dios iti siudad ti Bronse a Panawen.[33]
Ti porma a Yerushalem wenno Yerushalayim (Herusalem) ket immuna a nagparang iti Biblia, iti libro ni Joshua. Segun ti Midrash, ti nagan ket ti panagtiptipon ti Yhwh Yir'eh ("Kitaento ti Dios", ti nagan nga inted babaen ni Abraham ti lugar nga ayan ti nagrugianna nga insakripisio ti annakna a lalaki) ken ti ili a "Shalem".[34]
Ti Shalim wenno Shalem ket isu idi ti nagan ti dios ti sumipnget iti relihion ti Kananea , daytoy a nagan ket naibatay iti isu met laeng a ramut ti S-L-M manipud ti nakaalanna a Hebreo a balikas para iti "kappia" (Salam wenno Shalom iti moderno nga Arabiko ken Hebreo).[35][36] Isunga ti nagan ket bukod a mangited kadagiti nagan a "Ti Siudad ti Kappia",[32][37] "Pagtaengan ti Kappia,[38][39] "pagyanan ti kappia" ("napundar iti seguridad"),[40] ken mabalin pay a ti "Pakaimatangan ti Kappia" kadagiti dadduma a Kristiano a mannurat.[41] Ti pagpatingaan ti -ayim ket mangipakita ti dua, isunga mangiturong daytoy ti panangisingasing a tinagan a Yerushalayim ket mangitudo ti kinapudno a ti siudad ket adda kadagiti dua a turod.[42][43] Nupay kasta, ti panangibalikas ti kinaudi a silaba a kas -ayim ket agparparang a naladaw a panagrang-ay, ken daytoy ket saan pay idi a nagparang iti panawen ti Septuaginta.
Ti kaduogan a pagtaengan idiay Herusalem, ket nabangon a nasapsapa ngem ti Bronse a Panawen idiay turod a ngato ti Gihon Spring, a segun idi ti Biblia ket nanaganan ti Jebus.[44] Tinawtawagan daytoy ti "Pagsammakedan ti Zion" (metsudat Zion), daytoy ket ninaganan manen babaen ni David a kas ti Siudad ni David,[45] ken naamammuan idi babaen ti naganna iti kina-ugma.[46][47]Ti sabali pay a nagan a "Zion", ket immun-una a mangitudtudo iti maysa a naisangayan a paset ti siudad, ngem kanungpalan daytoy a mangitudtudo ti sibubukel a siudad ken tapno mangirepresenta ti bibliko a Daga ti Israel. Iti Griego ken Latin ti nagan ti siudad idi ket naipatarus a naisurat iti Hierosolyma (Griego: Ἱepoσόλuua; iti Griego hieròs, ἱepός, a kaibuksilanna ket nasantuan), urayno ti siudad ket nanaganan manen idi ti Aelia Capitolina para iti paset ti panawen ti pakasaritaan ti Roma.
Iti Arabiko, ti Herusalem ket kaaduan a naam-ammuan a kas ti القُدس, a naipatarus a naisurat iti al-Quds ken ti kaibuksilanna ket "Ti Nasantuan" wenno "Ti Nasantuan a Santuario".[38][39] Ti opisial nga annuroten ti gobierno ti Israeli ket agbilbilin a ti أُورُشَلِيمَ, a naipatarus a naisurat iti Ūršalīm, a kapadpada dagiti nagan ti Hebreo ken Ingles, ket nasken a mausar a kas ti nagan siudad ti pagsasao nga Arabiko ket kakuyogna iti القُدس. أُورُشَلِيمَ-القُدس.[48]
Dagiti nagibasaran[urnosen | urnosen ti taudan]
- ^ a b "Linia ti Oras ti Pakasaritaan iti Herusalem". Pudno a Biblioteka ti Hudio. Ameriko-Israeli a Gandat ti Pagtitinnulongan. Naala idi 16 Abril 2007.
- ^ Kadakkelan a siudad:
- "... moderno a Herusalem, kadakkelan a siudad ti Israel ..." (Erlanger, Steven. Ti Herusalem, Tatta nga aldaw, [Ti New York Times, 16 Abril 2006.)
- "Ti Herusalem ket isu ti kadakkelan a siudad ti Israel." ("Israel (pagilian)", Microsoft Encarta, 2006, p. 3. Naala idi 18 Oktubre 2006. Naarkibo 31 Oktubre 2009.)
- "Manipud idi 1975 ti nagkaykaysa a Herusalem ket isun ti kadakkelan a siudda idiay Israel." ("Jerusalem", Encyclopædia Britannica Online, 2006. Naala idi 18 Oktubre 2006. Naarkibo 21 Hunio 2008)
- "Ti Herusalem ket isu ti kadakkelan a siudad ti Estado iti Israel. Addaan iti kaaduan ti populasion, kaaduan kadagiti Hudio ken dagiti saan a Hudio kadagiti amin a siudad iti Israeli." (Klein, Menachem. Herusalem: Ti Masakbayan iti Naisuppiatan a Siudad, Unibersidad ti New York a Pagmalditan, 1 Marso 2001, p. 18. ISBN 0-8147-4754-X)
- "Idi 1967, ti Tel Aviv ket isu idi ti kadakkelan a siudad idiay Israel. Babaen idi 1987, adadu kadagiti Hudio ket nagtaeng idiay Herusalem ngem ti dagup a populasion iti Tel Aviv. Ti Herusalem ket nagbalinen a ti kangrunaan a siudad ti Israel." (Friedland, Roger ken Hecht, Richard. Ti Panagturay ti Herusalem, Unibersidad iti California a Pagmalditan, 19 Septiembre 2000, p. 192. ISBN 0-520-22092-7).
- ^ "Pablaak ti Warnakan: Aldaw ti Herusalem" (PDF). Tengnga nga Opisina dagiti Estadistika. 24 Mayo 2006. Naala idi 10 Marso 2007.
- ^ "TABLa 3. – POPULASION(1) DAGITI LUGAR NGA AGBILANG TI SUMUROK A 2,000 NGA AGTAENG KEN DADDUMA PAY NGA AWAY A POPULASION IDI 31/12/2008" (PDF). Tengnga nga Opisina dagiti Estadistika ti Israel. Naala idi 26 Oktubre 2009.
- ^ "Dagiti lokal ng aagturay idiay Israel 2007, Pablaak a #1295 – Bariweswes dagiti munisipalidad – Herusalem" (PDF) (iti Hebreo). Tengnga nga Opisina dagiti Estadistika ti Israel. Naala idi 31 Disiembre 2007.
- ^ "Bingbingayentayo ngata ti Nasantuan dagiti Kasanuan a Siudad?". Moment Magazine. Naiyarkibo manipud iti kasisigud idi 3 Hunio 2008. Naala idi 5 Marso 2008.. Segun ti tarkasan ti Herusalem a Nalakuben ni Eric H. Cline.
- ^ Ben-Arieh, Yehoshua (1984). Ti Herusalem iti Maika-19 a Siglo, Ti Daan a Siudad. Yad Izhak Ben Zvi ken St. Martin a Pagmalditan. p. 14. ISBN 0-312-44187-8.
- ^ "Daan a Siudad ti Herusalem ken dagiti Didingna". Whc.unesco.org. Naala idi 11 Septiembre 2010.
- ^ Manipud idi maika-10 a siglo BCE:[v]
- "Ti Israel keyt immuna a napanday iti nagkaykaysa a pagilian manipud ti Herusalem idi agarup a 3,000 tawtawen, nga idi ni Ari David ket innalana ti balangat ken pinagkaykaysana dagiti sangapulo ket dua a tribo manipud iti daytoy a siudad... Para kadagiti rinibo a tawen ti Herusalem ket isu idin ti tugaw ti Hudio a turay, ti bimmalayam dagiti ari, ti lokasion dagiti lehislatibo a konseho ken dagiti korte. Iti pammagtalaw, ti Hudio a pagilian ket naam-ammuan a kas ti siudad a lugar ti taga-ugma a kapitolio. Dagiti Hudio, nupay ti ania a lugar ti ayanda, ket agkarkararagda ti pannakaisubli daytoy." Roger Friedland, Richard D. Hecht. Ti Panagturay ti Herusalem, Unibersidad iti California a Pagmalditan, 2000, p. 8. ISBN 0-520-22092-7
- "Ti Hudio a panagbedbed ti Herusalem ket saan a napaay. Para kadagiti tallo a milenio, ti Herusalem ket isun ti sentro iti Hudio a pammati, a nagtagtaginayon ti naisimboluan a pateg manipud kadagiti napalabas a kaputotan." Herusalem- ti Nasantuan a Siudad, Ministro iti Ganganaet a Panakibing ti Israel, 23 Pebrero 2003. Naala idi 24 Marso 2007.
- "Ti pannakasentro ti Herusalem ti Hudaismo ket napisa unay a dagiti pay sekular a Hudio ket agiyebebkas ti panagiruknoyda ken pannakaikapetda iti siudad, ken saanda a maipanunutan ti moderno nga Estado iti Israel nga awan daytoy.... Para kadagiti Hudio ti ket simple a sagrado gapu ta adda daytoy... Nupay ti sagrado a karakter ti Herusalem ket makita pay kadagiti napalabas a tallo a milenio...". Leslie J. Hoppe. Ti Nasantuan a Siudad: Ti Herusalem iti teolohia iti Daan a Testamento, Liturhikal a Pagmalditan, 2000, p. 6. ISBN 0-8146-5081-3
- "Manipud idi inaramid ni Ari David ti Herusalem a kas ti kapitolio iti Israel idi 3,000 a tawtawen, ti siudad ket adda ti sentro a papel ti irurumsua dagiti Hudio." Mitchell Geoffrey Bard, Ti Kompleto a Pagalagadan dagiti Maag iti Suppiatan ti Tengnga a Daya, Alpha Books, 2002, p. 330. ISBN 0-02-864410-7
- "Para kadagiti Hudio ti siudad ket isun ti pakipatengngaan ti isip kadagiti naikararua, kultural, ken nailian a biag kadagiti napalabas a tallo a milenio." Yossi Feintuch, Estados Unido nga Annuroten para iti Herusalem, Greenwood Publishing Group, 1987, p. 1. ISBN 0-313-25700-0
- "Ti Heerusalem ket nagbalin a sentro dagiti Hudio a tattao kadagiti napalabas a 3,000 tatawen" Moshe Maoz, Sari Nusseibeh, Herusalem: Dagiti Puntos iti Rasras – Ken ti Labes, Brill Academic Publishers, 2000, p. 1. ISBN 90-411-8843-6
- "Dagiti Hudio a tattao ket ket saan a maikkat kadagiti pannakaibedbedda ti siuadad iti Herusalem. Awan ti aniaman a siudad ti adda ti nagnagruna a papel iti pakasaritaan, politikop, kultura, relihion, nailian a biag ken kaimatangan dagiti tattao iti Herusalem iti biag ti panaka-Hudio ken Hudaismo. Manipud idi nagipatakder ni Ari David iti siudad a kas ti kapitolio iti Hudio nga estado sirka 1000 BCE, nagserbi daytoy a kas ti simbolo ken ti kangrunaaan a panagiyebkas ti identidad a kas maysa a pagilian dagiti Hudio a tattao." Dagiti Kangrunaan a Kinapudno a nasken a Maammuam: Herusalem, Liga ti Kontra-Dipamasion, 2007. Naala idi 28 Marso2007.
- ^ Maier, P.L. (1968). "Sejanus, Pilato, ken ti Petsa ti Pannakailansa ti Krus". Pakasaritaan ti Simbaab. 37 (1): 3–13. JSTOR 3163182.
- ^ Fotheringham, J.K. (1934). "Ti ebidensia ti astronomia ken teknikal a kronologo para ti petsa iti pannakailansa ti krus" (PDF). Warnakan dagiti Teolohiko a Panagadal. 35: 146–162.
- ^ Ti Misterio iti Naudi a Pangrabii, babaen ni Colin J. Humphreys (2011), Unibersidad ti Cambridge a Pagmalditan, Cambridge ISBN 9780521517553 panid 193
- ^ Maikatlo a kasantuan a lugar iti Islam:
- Esposito, John L. (2 Nobiembre 2002). Ti Nasken a Maammuan ti Sinoman a Maipapan ti Islam. Unibersidad ti Oxford a Pagmalditan. p. 157. ISBN 0-19-515713-3.
Ti Rabii a Panagbanniaga ket nagaramid ti Herusalem a kas ti maikatlo a kasantuan a siudad iti Islam
- Brown, Leon Carl (15 Septiembre 2000). "Panagikabil ti Ebntablada: Islam ken dagiti Muslim". Relihion ken Estado: Ti Muslim Pamay-an dagiti Politika. Unibersidad ti Columbia a Pagmalditan. p. 11. ISBN 0-231-12038-9.
Ti maikatlo a kasantuan a siudad iti Islam—Herusalem—ket daytoy pay ket adda iti sentro...
- Hoppe, Leslie J. (Agosto 2000). Ti Nasantuan a Siudad: Ti Herusalem iti Teolohia iti Daan a Testamento. Michael Glazier Books. p. 14. ISBN 0-8146-5081-3.
Ti Herusalem ket agnanayon a nairagrag-o a kas maysa a kangrunaaan a lugar iti Islam. Ti Herusalem ket kanayon a maitudtudo a kas ti maikatlo a kasantuan a siudad iti Islam...
- Esposito, John L. (2 Nobiembre 2002). Ti Nasken a Maammuan ti Sinoman a Maipapan ti Islam. Unibersidad ti Oxford a Pagmalditan. p. 157. ISBN 0-19-515713-3.
- ^ "Middle Dagiti Daya a plano ti kappia" babaen ni Willard A. Beling": Ti Meskita Aqsa idiay Bantay Templo ket isu ti maikatlo a kasantuan a lugar iti Sunni nga Islam kalpasan ti Mecca ken Medina
- ^ Lewis, Bernard; Holt, P. M.; Lambton, Ann, dagiti ed. (1986). Cambridge a Pakasaritaan iti Islam. Unibersidad ti Cambridge a Pagmalditan.
- ^ [Koran 17:1–3]
- ^ Allen, Edgar (2004). Dagiti estado, Dagiti pagilian, ken Dagiti pagbeddengan: Dagiti Etiko ti Panagaramid dagiti Pagbeddengan. Unibersidad ti Cambridge a Pagmalditan. ISBN 0-521-52575-6. Naala idi 9 Hunio 2008.
- ^ Kollek, Teddy (1977). "Kinaudi a balikas". Iti John Phillips. Pagayatan ti Panagbiag – Israel: ti Rupa dagiti Aligaget 1948-dagiti Rupa ti Namnama iti Tatta nga Aldaw. Dial a Pagmalditan/James Wade.
agarup a 225 acre (0.91 km2)
- ^ "Ti Israel ket agplanplano kadagiti 1,300 a pagtaengan a balay dagiti Hudio idiay Daya a Herusalem". BBC News. 9 Nobiembre 2010.
Ti Day a Herusalem ket naikedkeddeng a kas nasakupan a teritorio ti Palestina babaen ti sangalubongan a komunidad, ngem kinunkuna ti Israel a daytoy ket bukodna ateritorio.
- ^ "Ti Kasasaad ti Herusalem" (PDF). Ti Saludsod iti Palestine ken ti Nagkaykaysa a Pagpagilian. DEpartamento ti Pakaammo ti Publiko ti Nagkaykaysa a Pagpagilian.
Ti Daya a Herusalem ket naikedkeddengan, babaen ti Sapasap nga Asemblia ken ti Koneho ti Seguridad, a kas paset ti nasakupan a teritorio ti Palestina.
- ^ Dagiti Israeli a turay ket agsupsuportada kadagiti 600 a baro a balbalay idiay Daya a Herusalem
- ^ Resolusion 298 Septiembre 25, 1971: "Nanglaglagip kadagiti resolusionna... a maipanggep kadagiti rukod ken dagiti tignay babaen ti Israel a naidaremdem ti panagbaliw ti kasasaad ti nasakupan ti Israel a paset ti Herusalem,..."
- ^ Segal, Jerome M. (1997). "Pannakitulag iti Herusalem". Ti Unibersidad ti Maryland nga Eskuela ti Publiko nga Annuroten. Naiyarkibo manipud iti kasisigud idi 14 Mayo 2006. Naala idi 25 Pebrero 2007.
- ^ Møller, Bjørn (Nobiembre 2002). "Ti Kooperatibo nga Estruktura para kadagiti Relasion ti Israel-Palestina". Pagobraan a papel Blng. 1. Sentro para kadagiti Panagdal ti Europeano nga Annuroten. Naiyarkibo manipud iti kasisigud (PDF) idi 6 Enero 2004. Naala idi 16 Abril 2007.
- ^ Press, Associated (9 Pebrero 2008). "Dagiti Palestinio ket dimmakel babaen ti riniwriw iti maysa a dekada". Fr.jpost.com. Naala idi 17 Oktubre 2011.
- ^ Rosenblum, Irit. "Haareez Biblical Zoo favorite tourist site in 2006". Haaretz. Israel. Naala idi 11 Septiembre 2010.
- ^ Lis, Jonathan. "Jerusalem Zoo is Israel's number one tourist attraction". Haaretz. Israel. Naala idi 9 Septiembre 2011.
- ^ David Noel Freedman; Allen C. Myers; Astrid B. Beck (2000). Eerdmans a diksionario ti Biblia. Wm. B. Eerdmans Publishing. pp. 694–695. ISBN 978-0-8028-2400-4. Naala idi 19 Agosto 2010. Ni Nadav Naʼaman, Canaan iti maika-2 a Milenio B.C.E., Eisenbrauns, 2005 pp.177ff. ket nangidiaya ti sumuppiata kapanunotan, isu ket nangisupsuppiat para iti transkripsion ti Rôsh-ramen, a nanaganan iti r'š (ulo) ken rmm (rambakan), tapno kaibusilanna ti 'ti narambakan nga Ulo', ken saan a mangibagbaga iti Herusalem.
- ^ G. Johannes Botterweck, Helmer Ringgren (eds.) Teolohikal a Diksionario ti Daan a Testamento, (tr. David E. Green) William B. Eerdmann, Grand Rapids Michigan, Cambridge, UK 1990, Vol. VI, p. 348
- ^ "Ti Sursurat ti El Amarna manipud ti Canaan". Tau.ac.il. Naala idi 11 Septiembre 2010.
- ^ Meir Ben-Dov, Historikal nga Atlas iti Herusalem, Continuum International Publishing Group, 2002, p. 23.
- ^ a b Binz, Stephen J. (2005). Herusalem, ti Nasantuan a Siudad. Connecticut, Estados Unidos: Twenty-Third Publications. p. 2. ISBN 9781585953653. Naala idi 17 Disiembre 2011.
- ^ G. Johannes Bottereck, Helmer Ringgren, Heinz-Josef Fabry, (eds.) Teolohiko a Diksionario ti Daan a Testamento, tr. David E. Green, vol. XV, pp. 48–49 William B. Eeerdmanns Co. Grand Rapids, Michigan/Cambridge UK 2006, pp. 45–6
- ^ Louis Ginzberg (Oktubre 1998). "The Legends of the Jews Volume 1".
- ^ Elon, Amos. Herusalem. HarperCollins Publishers Ltd. ISBN 0-00-637531-6. Naala idi 26 Abril 2007.
Ti epiteta ket mabalin a nagtaud iti taga-ugma anagan ti Herusalem—Salem (manipud ti pagano a dios ti sudad), daytoy ket etimolohiko a naikapet kadagiti pagsasao a Semitiko para kadagiti balikas ti kappia (shalom iti Hebreo, salam iti Arabiko).
- ^ Ringgren, H., Die Religionen des Alten Orients (Göttingen, 1979), 212.
- ^ Hastings, James (2004). Ti Diksionario ti Biblia: Tomo II: (Paset II: I -- Kinsman), Tomo 2. Honolulu, Hawaii: Naiprenta manen manipud ti 1898 nga edision babaen ti Unibersidad a Pagmalditan ti Pasipiko. p. 584. ISBN 1-4102-1725-6. Naala idi 17 Disiembre 2011.
- ^ a b Bosworth, Clifford Edmund (2007). Historic cities of the Islamic world. Ti Olanda: Koninklijke Brill NV. pp. 225–226. ISBN 90-04-15388-8. Naala idi 17 Disiembre 2011.
- ^ a b Denise DeGarmo (9 Septiembre 2011). "Pagtaengan ti Kappia?". Wandering Thoughts. Center for Conflict Studies. Naala idi 17 Disiembre 2011.
- ^ Marten H. Wouldstra, The Book of Joshua, William B. Eerdmanns Co. Grand Rapids, Michigan (1981) 1995, p. 169 n.2
- ^ Bosworth, Francis Edward (1968). Millennium: a Latin reader, A. Oxford, Nagkaykaysa a Pagarian: Unibersidad ti Oxford a Pagmalditan. p. 183. ISBN 978-0865161917. Naala idi 17 Disiembre 2011.
- ^ Wallace, Edwin Sherman (Agosto 1977). Herusalem ti Nasantuan. New York: Arno Press. p. 16. ISBN 0-405-10298-4.
Ti kapada a panirigan ket tinengtengngel babaen dagiti nangited ti dua a bilang ti gramatiko ti Hebreo iti balikas
- ^ Smith, George Adam (1907). Herusalem: Ti Topgrapia, Ekonomika ken Pakasaritaan manipud kadagiti Kasapaan a Panawen aginggana ti A.D. 70. Hodder ken ni Stoughton. p. 251. ISBN 0-7905-2935-1.
Ti terminasion -aim wenno -ayim ket naipagpagarup idi a kas ti ordinario a terminasion kadagiti dua a bilang ti gramatiko ti pangnagan, ken naipalplawag idi a mangipakpakita kadagiti akin-ngato ken akin-baba a siudad(kitaen ditoy [1])
- ^ Ti Oxford nga ensiklopedia ti taga-ugma a Gresia ken Roma, Tomo 1, p. 113
- ^ 2 Samuel 5:7,9.indakamat ni Israel Finkelstein, Amihay Mazar, Brian B. Schmidt, (eds) Ti Panagsukimat para iti Naipakasaritaan nga Israel, Society of Biblical Literature, 2007 p.127.
- ^ Bar-Kochva, Bezalel (2002). Judas Maccabeus: The Jewish Struggle Against the Seleucids. Cambridge, Nagkaykaysa aPagarian: Unibersidad ti Cambridge a Pagmalditan. p. 447. ISBN 0-521-01683-5.
- ^ Mazar, Eilat (2002). The Complete Guide to the Temple Mount Excavations. Herusalem: Shoham Academic Research and Publication. p. 1. ISBN 965-90299-1-8.
- ^ "Ti OPisial a Website ti Herusalem". Munisipalidad ti Herusalem. 19 Septiembre 2011.
Dagiti silpo ti ruar[urnosen | urnosen ti taudan]
- Midia a mainaig iti Herusalem iti Wikimedia Commons
- Pakaammo ti panagbiahe idiay Herusalem manipud iti Wikivoyage (iti Ingles)
- Opisial a website ti ili ti Herusalem
- Kitaen ti Herusalem iti Proyekto ti Nawaya a Direktorio (iti Ingles)


text:
Hunio 2
Ti Hunio 2 ti maika-153 nga aldaw ti tawen (maika-154 kadagiti bisiesto a tawen) iti kalendario a Gregoriano. Adda pay 212 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1835 – Papa Pio X, Papa ti Simbaan ti Romano Katoliko (pimmusay 1914)
- 1857 – Karl Adolph Gjellerup, Danes a mannurat (pimmusay 1919)
Pimmusay[urnosen | urnosen ti taudan]
- 1990 – Rex Harrison, Ingles nga aktor (naipasngay 1908)


text:
ANIA A TALAGA TI ISURSURO TI BIBLIA? (GIYA ITI PANAGADAL)
ANIA A TALAGA TI ISURSURO TI BIBLIA? (GIYA ITI PANAGADAL)
Umadanika iti Dios Babaen ti Kararag (Paset 1)
Daytoy a giya ti panagadal ket naibasar iti kapitulo 17 ti libro nga Ania a Talaga ti Isursuro ti Biblia?
Ammuem no ania ti mabalinmo nga aramiden tapno masiguradom a denggen ti Dios dagiti kararagmo.
Kanayonan Manipud iti Daytoy a Koleksion
Umadanika iti Dios Babaen ti Kararag (Paset 3)
Isursuro ti Biblia a sungsungbatan ti Dios dagiti kararag iti nagduduma a pamay-an. Kasano ken kaano a mabalin a sungbatanna dagiti kararagmo?
Umadanika iti Dios Babaen ti Kararag (Paset 2)
Kaano ken kasanotayo nga agkararag? Ammuem no ania ti sungbat ti Biblia.
Salimetmetam ti Pudno a Panagdayaw (Paset 2)
Kasanom a mailawlawag dagiti patpatiem iti nataktika a pamay-an ken maipakitam a resrespetuem ti patpatien ti sabsabali?


text:
Wikipedia:Ania kadi ti artikulo?
Ti artikulo ti Wikipedia, ket panid nga addaan iti ensiklopediko a pakaammo. Ti nasayaat a naisurat nga artikulo ti ensiklopedia ket mangilasin iti nadayeg a topiko ti ensiklopedia, nasayaat a pakapukpukanna ti dayta a topiko, aglaon kadagiti reperensia wenno nagibasaran kadagiti mapataldegan a taudan, ken silsilpo kadagiti mainaig a topiko. Kaaduan kadagiti artikulo ket aglaon kadagiti parapo ken ladladawan, ngem mabalinda pay a maporma a kas dagiti agmaymaysa a listaan dagiti tabla. Dagitoy a listaan wenno tabtabla ket naikeddengda pay nga ar-artikulo iti panggep ti Wikipedia.


text:
Ania ti Kuna ti Biblia?
Matulongannaka ngata ti Biblia a mangsango kadagiti pakadanagam?
Panagkunam?
Wen
Saan
Siguro
Ti kuna ti Biblia
“Iyallatiwyo [iti Dios] ti isuamin a pakaringgoranyo, agsipud ta isu maseknan kadakayo.” (1 Pedro 5:7) Ipasigurado ti Biblia a matulongannaka ti Dios tapno mabang-aranka kadagiti pakadanagam.
Ania pay ti maammuantayo iti Biblia?
Babaen iti kararag, maaddaanka iti “talna ti Dios” a mangkissay iti panagdandanagmo.—Filipos 4:6, 7.
Maysa pay, makatulong ti panagbasa iti Sao ti Dios tapno saanka unay a ma-stress.—Mateo 11:28-30.
Maawanto pay ngata ti panagdandanag?
Adda dagiti mamati . . . a ti panagdandanag ken stress ket normal iti tao. Patien met ti dadduma a mapukawto laeng ti panagdandanag iti sabali a biag. Ania ti makunam?
Ti kuna ti Biblia
Ikkatento ti Dios ti amin a makagapu iti panagdandanag. “Awanton ni patay, awanto metten ti panagleddaang wenno panagsangit wenno ut-ot.”—Apocalipsis 21:4.
Ania pay ti maammuantayo iti Biblia?
Nakataltalnanton ti biag inton agturay ti Pagarian ti Dios.—Isaias 32:18.
Awanton ti nalabes a panagdandanag ken stress.—Isaias 65:17.


text:
Nigeria
Nagsasabtan: 8°N 10°E / 8°N 10°E
Ti Nigeria i/naɪˈdʒɪəriə/, ket opisial a ti Pederal Republika ti Nigeria, ket maysa a pederal a batay-linteg a republika a buklen dagiti 36 nga estado ken dagiti Pederal Kapitolio a Teritorio, Abuja. Ti pagilian ket mabirukan idiay Laud nga Aprika ken makibinningay kadagiti daga a pagbeddengan iti Republika iti Benin iti laud, ti Chad ken Kameron iti daya, ken Niger iti amianan. Ti aplayana itiabagatn ket naisanglad iti Golpo iti Guinea idiay Taaw Atlantiko. Dagiti tallo a kadakkelan ken kaaduan ti impluensia nga etniko a grupo idiay Nigeria ket dagiti Hausa, Igbo ken Yoruba.
Ti Nigeria ket gangani nga agpadpada a nagudua a nagbaetan dagiti Muslim idiay Amianan ken dagiti Kristiano idiay Abagatan; adda bassit kadagiti minoridad nga agsansanay iti tradisonal a relihion. Manipud idi 2002 adda dagiti adu a sinnuppiatan, a naisangsangayan idiay Amianan a paset ti pagilian, a nagbaetan dagiti puersa ti gobierno ken dagiti Islamista a Boko Haram, dagiti militante a jihadista a nagsuksukiso a mangipatakder ti sharia a linteg.
Dagiti tattao ti Nigeria ket addaan da ti nawatiwat a pakasaritaan. Dagiti arkeolohiko nga ebidensia ket mangipakpakita a dagiti panagtaeng ti tao iti dayta a lugar ket mabalin a mapetsaan manipud idi 9000 BCE.[5] Ti lugar iti lawlaw ti Benue ken Karayan Krus ket naipanpanunotan nga isu ti kasisigud a nagtaengan dagiti Bantu migrante a nagwarwaras iti kaaduan aballasiw ti tengngal ken akin-abagatan nga Aprika kadagiti allon a nagbaetan ti Umuna a milenio BC ken ti maikadua a milenio. Ti nagan a Nigeria ket naala idi manipud ti Karayan Niger a nagayayos ti daytoy a pagilian. Dagiti Britaniko ketkinoloniaanda ti Nigeria idi kaladawan ti maika-19 a siglo ken kasapaan ti maika-20 a siglo, a nagipatakderda kadagiti administratibo a estruktura ken linteg bayat a binigbigbiganda dagiti tinawtawid a daulo. Ti Nigeria nawayaan idi 1960. Kadagiti napalabas a tawen kalpasan daytoy, nakasanay daytoy ti maysa a sibil a gubat idi pinads ti Biafra a nangipatakder ti panagwaywayas. Dagiti militar a gobierno iti panawen dagiti didigra ket nagisinnublat kadagiti kadagiti demokratiko a nabutosan a gobierno.
Ti Nigeria ket isu ti kaaduan ti populasion a pagilian idiay Aprika, ti maikapito a kaaduan ti populasion iti lubong, ken ti kaaduan ti populasion iti lubong a dagiti kaaduan ti populasionna ket nangisit.[6] Dagiti reserbana ti lana ket nakaiyeg ti adu a kuarta a napastrek ti daytoy a pagilian. Daytoy ket nailista kadagiti "Sumaruno a Sangapulo ket Maysa" nga ekonomia, ken daytoy ket kameng ti Mankomunidad dagiti Pagilian.
Pakasaritaan[urnosen | urnosen ti taudan]
Nasapa a pakasaritaan[urnosen | urnosen ti taudan]
Ti tattao a Nok iti tengnga a Nigeria ket nakapataudda kadagiti kasapaan a terakota nga eskultura a nabirbirukan ti daytoy a pagilians.[7] Idiay akin-amianan a paset ti pagilian , dagiti Kano ken Katsina ket addaanda tinairehistro a pakasaritaan a napetsaan ti agarup idi 999 AD. Dagiti Hausa a pagarian ken ti Kanem-Bornu nga Imperio ket rimmang-ayda a aks dagiti komersio a lugar a nagbaetan ti Amianan ken Laud nga Aprika.
Ken idiay pay Amianan, idi rugi ti maika-19 a siglo babaen ti Usman dan Fodio, dagiti Fulani ket nangiyunada ti naisentro a Fulani nga Imperio, a nagtultuloy aginggana idi 1903 nga idi dagiti Fulani a populasion ken dagdaga ket nabingbingay kadagiti nadumaduma a kolonia ti Europa. Idi baetan ti 1750 ken 1900, maysa agingana ti dua a pagkatlo iti populasion dagiti Fulani a jihad nga estado ket binulan dagiti tagabu.[8]
Dagiti Yoruba a pagarian iti Ife ken Oyo idiay abagan a laud ti Nigeria ket nagabalinda a nadayeg idi maika-12[9][10] ken maika-14[11] a sigsiglo. Ti Yorubaa mitolohia ket mangibagbaga a ti Ile-Ife ket isu ti nagtaudan ti kaputotan ti tao ken dayoty ket inunaanna amin a sabali a sibilisasion. Ti kadaanan a pakakitaan ti panagtaeng ti tao ket mapetsaan idi maika-9 a siglo.[9] Ti Ifẹ ket nakapataud kadagiti terakota ken gambang a pigura, ken ti Ọyọ ket naigay-at idi manipud idiay limaud a Nigeria aginggana idiay Togo. Ti Pagarian iti Benin ket mabairukan idiay abagatn a laud a Nigeria. Ti kabilegan ti Benin ket nagpaut ti nagbaetan ti maika-15 ken maika-19 a siglo. Dagiti panagturturayda ket nakaabot ti kaadayo idiay siudad ti Eko (maysa a Edo a nagan a nabaliwan idi iti Lagos babaen dagiti Portuges) ken dagiti simmakbay.[12]
Ti Pagarian iti Nri dagiti tatto a Igbo ket nangrugi idi maika-10 a siglo ken nagtultuloy aginggana idi nakapukaw ti panagwayana kadagiti Britaniko idi 1911. Isu dayto ti naamammoan a kadaanan a pagarian idiay Nigeria.[13][14] Dagiti Nri ket tinurayan idi babaen dagiti Eze Nri, ken ti siudad ti Nri ket naipanunotan nga isu ti punsdasion ti Igbo a kultura. Ti Nri ken Aguleri, nga isu idiay ti Igbo a nagtaudan ti mito ti pannakapartuat, ket aad idiay teritorio iti Umeuri a sangkaputotan; makatugotda kadagiti lianiada kadagiti pariarka a ari a pigura ti Eri.[15] Dagiti kadaana a pirgis ti gamabang a naaramid ti napukaw nga allid a pamay-an idiay Laud nga Aprika ket naggapu idiay Igbo Ukwu, ti maysa a siudad ti Nri nga inpluensia.[13]
Dagiti tattao ket nagkomersioda kadagiti dagdaga kadagitikomersiante manipud idiay Amianan nga Aprika kadagiti napalabas a sigsiglo. Idi maiak-16 a siglo, dagiti Espaniol ken Portuges nga eksplorador ket isuda ti immuna a nangrugi a nagkomersio idiay Nigeria, idiay puerto a ninagananda ti Lagos ken idiay Calabar. Dgaiti Europeano ket nagkomersioda kadagiti kasapulan dgaiti tattao iti aplaya. Nakitinnulagda pay idi para iti paset iti adda idin nga Aprikano a komersio ti tagabu.
Dagiti nagibasaran[urnosen | urnosen ti taudan]
- ^ "Dagiti pagsasao iti Nigeria". Ethnologue. Naala idi 12 Septiembre 2010.
- ^ a b c d "Nigeria". Internasional a Pundo ti Panguartaan. Naala idi 20 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ McIntosh, Susan Keech, Dagiti agdama a panakaiturong ti sakbay a pakasaritaan iti laud nga Aprika. Palo Alto, California: Annual Reviews Inc., 1981. 215–258 p.: ill.
- ^ Bilioteka iti Kongreso – Dibision ti Pederal a Panagsukisok (Hulio 2008). "Bariweswes ti Pagilian: Nigeria" (PDF): 9. Naala idi 28 Disiembre 2011.
- ^ Kleiner, Fred S.; Christin J. Mamiya (2009). Dagiti Arte ti Npalabas a Panawen ni Gardner: Dagiti Saan a Lumaud a Panakasirmata (13, revised nga ed.). Cengage Learning. p. 194. ISBN 0-495-57367-1.
- ^ "Panagtagabu – Naipakasaritaan a panagsukisok – Dagiti tagabu a kagimongan". Encyclopædia Britannica aPagsurotan dagitiNangisit a Pakasaritaan. Encyclopædia Britannica. 2011. Naala idi 28 Mayo 2011.
- ^ a b Falola, Toyin; Heaton, Matthew M. (2008). Ti Pakasaritaan iti Nigeria. Unibersidad ti Cambridge University a Pagmalditan. p. 23. ISBN 0-521-68157-X.
- ^ Laitin, David D. (1986). Panagsakop ken Kultura: dagiti politika ken relihioso a panagbalbaliw dagiti Yoruba. Unibersidad iti Chicago a Pagmalditan. p. 111. ISBN 0-226-46790-2.
- ^ MacDonald, Fiona; Paren, Elizabeth; Shillington, Kevin; Stacey, Gillian; Steele, Philip (2000). Tattao iti Aprika, Tomo1. Marshall Cavendish. p. 385. ISBN 0-7614-7158-8.
- ^ Metz, Helen Chapin (1991). "Nigeria: Ti Pagilian nga Inadadal – Ti Tagabu a Komersioe". Bibliotek aiti Kongreso a Panagdadal. Naala idi 28 Mayo 2011.
- ^ a b Juang, Richard M. (2008). ti Aprika ken ti Kaamerikaan: dagiti kultura, dagiti politika, ken pakasaritaan : ti adu a disiplina nga ensiklopedia, Tomo 2. ABC-CLIO. p. 597. ISBN 1-85109-441-5.
- ^ Hrbek, Ivan (1992). Ti Aprika manipud ti maikapito aginggan ti maikasangapulo ket maysa a siglo. James Currey Publishers. p. 254. ISBN 0-85255-093-6.
- ^ Uzukwu, E. Elochukwu (1997). Panagraen a kas Pagsasao ti Bagi. Liturgical Press. p. 93. ISBN 0-8146-6151-3.
Dagiti silpo ti ruar[urnosen | urnosen ti taudan]
Midia a mainaig iti Nigeria iti Wikimedia Commons
- Nigeria
- Dagiti pagilian idiay Aprika
- Dagiti estado a kameng ti Kappon ti Aprika
- Dagiti pagilian a nagbeddengan ti Taaw Atlantiko
- Dagiti pagilian ken teritorio nga agsasao ti Ingles
- Dagiti pederal a republika
- Dagiti dati a kolonia ti Britaniko
- G15 a pagpagilian
- Dagiti estado a kameng ti Mankomunidad ti Pagpagilian
- Dagiti estado a kameng ti GPAP
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1960
- Dagiti estado a kameng ti Nagkaykaysa a Pagpagilian


text:
Umadanika iti Dios
Adda Kadi ti Naganmo iti ‘Libro ti Dios a Pakalaglagipan’?
AMMO kadi ni Jehova ti panangikagumaan dagiti adipenna a mangay-ayo kenkuana? Wen! Ngem saan laeng a dagiti nadiosan nga ar-aramid ken sasao a pakaidayawanna ti makitana, no di ket uray no pampanunoten ken ap-apresiarentayo ti maipapan kenkuana. Saan laeng a dayta, dinto pulos lipaten ni Jehova ti ilina ken ti inaramidda. Kasanotayo nga ammo? Masarakan ti sungbat kadagiti sasao nga inlanad ni propeta Malakias.—Basaem ti Malakias 3:16.
Idi maikalima a siglo B.C.E., idi nagipadto ni Malakias, dakesen ti naespirituan ken moral a kasasaad ti Israel. Binaybay-an ti papadi ti annongenda ken nagaramiden dagiti tattao iti panagsalamangka, pannakikamalala, ken panagkusit. (Malakias 2:8; 3:5) Ngem iti laksid dagita a kinadakes, adda dagiti Israelita a nagtalinaed a matalek. Ania ti ar-aramidenda?
“Nagsao iti maysa ken maysa dagidiay agbuteng ken Jehova,” kuna ni Malakias. Ti panagbuteng iti Dios ket maysa a nagsayaat a galad. Dineskribir ditoy ni Malakias dagiti Israelita nga addaan nauneg a panagraem ken umiso a panagbuteng a mapagura ti Dios. Paliiwenyo ta “nagsao iti maysa ken maysa” dagidiay agbuteng iti Dios. Nagtataripnongda tapno agsaoda iti naimbag maipapan ken Jehova ken paregtaenda ti maysa ken maysa, tapno dida maupay wenno maimpluensiaan iti dakes nga ar-aramid iti aglawlawda.
Impakita dagiti matalek nga Israelita ti nauneg a panagraemda ken Jehova iti sabali pay a napateg a pamay-an: ‘Pampanunotenda ti naganna.’ Kuna ti sabali a patarus “raraemenda ti Naganna.” Dagidiay agbuteng iti Dios dayawenda ni Jehova uray iti pampanunotda. Iti pusoda, apresiaren ken pampanunotenda ni Jehova ken ti naindaklan a naganna. Ammo kadi ni Jehova ti ar-aramidenda?
Kuna ni Malakias: “Ni Jehova nangipangpangag ken immim-imdeng.” Manipud langit, arigna allingagen ni Jehova ken denggenna ti amin a sao a nagsasaritaan dagiti adipenna a pangidayaw kenkuana. Ammona met ti adda iti panunotda. (Salmo 94:11) Ngem saanna laeng nga ammo ti naimbag a sasao ken pampanunotenda.
“Maysa a libro a pakalaglagipan nangrugi a masuratan iti sanguananna,” kuna ni Malakias. Dayta a libro ti nakailanadan ti amin a naaramidan dagidiay simamatalek a nagserbi ken Jehova. Paliiwenyo ta naawagan dayta iti “libro a pakalaglagipan.” * Ipakita dayta a dinto pulos lipaten ni Jehova dagiti matalek nga adipenna ken amin dagiti naaramidanda a mangidayaw kenkuana—amin a naimbag nga aramid, sao, ken pampanunot. Ngem adda pay rason no apay a laglagipen ida ti Dios. Inkarina a gunggonaanna iti biag nga agnanayon dagidiay permanente a nailanad ti naganda iti librona a pakalaglagipan. *—Salmo 37:29.
Makaparagsak a maammuan a napateg ken Jehova ti amin nga aramidentayo nga agdayaw iti pamay-an nga anamonganna! Ti sasao iti Malakias 3:16 ti mangtignay kadatayo a mangusig iti relasiontayo kenkuana. Nasayaat nga isaludsodtayo, “Adda kadi ti naganko iti ‘libro ti Dios a pakalaglagipan’?” Sigurado dayta no inaldaw nga aramidentayo ti amin a kabaelantayo nga agtignay, agsao, ken agpanunot iti wagas a kayat ni Jehova a lagipen.
Singasing a Basaen iti Biblia iti Disiembre:
^ par. 8 Ti Hebreo a sao para iti “pakalaglagipan” ket saan laeng a basta pananglagip. Mabalin nga ipasimudaagna pay ti panagtignay para iti tao a laglagipenna.
^ par. 8 Para iti ad-adu pay nga impormasion maipapan iti kari ti Dios a biag nga agnanayon, kitaem ti kapitulo 3 iti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
Nelson Mandela
Ni Nelson Rolihlahla Mandela (Panangibalikas a Xhosa: [xoˈliːɬaɬa manˈdeːla]; (18 Hulio 1918 – 5 Disiembre 2013) [1] nagserbi a kas Presidente iti Abagatan nga Aprika manipud idi 1994 aginggana idi 1999, ket isu idi ti immuna nga Abagatan nga Aprikano a presidente a nabutosan ti maysa nga napno a pannakabagi a demokratiko a panagbutos. Sakbay a nagbalin a presidente, ni Mandela ket maysa idi a mannakigubat a kontra-aparteid nga aktibista, ken ti daulo ken kumadua a daulo iti Umkhonto we Sizwe, ti siigam a payyak iti Nailian a Kongreso ti Aprikano (ANC). Idi 1962 isu ket naibalud ken napadaksan iti sabotahe ken dadduma pay apabasol, ken nasentensiaan a maibalud ti napno a panagbiagna. Ni Mandela ket nagserbi iti 27 a tawtawen iti pagbaludan, ken nagyan kadagiti kaaduan a tawen idiay Isla ti Robben. Kalpasan ti panakawayana iti pagbaludan idi 11 Pebrero 1990, Ni Mandela ket nangidaulo ti partidona para kadagiti negosasion a nagbanagan ti demokrasia idi 1994. Kas iti presidente, kankanayonna nga inpauna dagiti panagtunos, bayat nga nangipakaammo kadagiti annuroten para kadagiti panagkontra ti kapanglawan ken dagiti di-katimbengan idiay Abagatan nga Aprika.[2][3]
Idiay Abagatan nga Aprika, ni Mandela ket kadawyan a naamammuan a kas ni Madiba, daytoy ket ti Xhosa a sangkabagi a nagan; wenno kas ni tata (Xhosa: ama).[4] Ni Mandela ket nakaawat kadagiti ad-adu ngem 250 a premio kadagiti sumurok a uppat a dekado, a mairaman ti 1993 a Premio Nobel ti Kappia.
Dagiti nagibasaran[urnosen | urnosen ti taudan]
- ^ "Nelson Mandela – Biograpia". Nobelprize.org. Ti Pundasion ti Nobel. 1993. Naala idi 30 Abril 2009.
- ^ http://www.ceri-sciencespo.com/archive/octo99/artmk.pdf
- ^ "EISA Abagatan nga Aprika: Ti panag-presidente ni Nelson Mandela (1994-1999)". Eisa.org.za. Naala idi 2011-11-21.
- ^ Madiba’s Many Names Pundasion a Nelson Mandela


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mateo 6:1-34
6 “Agannadkayo a dikay annuroten ti kinalintegyo+ iti sanguanan dagiti tattao tapno mapaliiwdakayo; ta no saan awanto ti gunggonayo ken ni Amayo nga adda iti langlangit.2 Gapuna inton mapanka a mangted kadagiti sagut ti asi,+ dika puyoten ti maysa a trumpeta+ iti sanguanam, a kas iti ar-aramiden dagiti managinsisingpet kadagiti sinagoga ken kadagiti kalsada, tapno idaydayaw ida dagiti tattao. Pudno kunak kadakayo, Aw-awatendan a naan-anay ti gunggonada.3 Ngem sika, no mangmangtedka kadagiti sagut ti asi, dika palubosan a maammuan ti makannigid nga imam ti ar-aramiden ti makannawanmo,4 tapno dagiti sagutmo ti asi nalimed koma; iti kasta ni Amam a kumitkita iti nalimed supapakannakanto.+5 “Kasta met, no agkararagkayo, dikay agbalin a kas kadagiti managinsisingpet; agsipud ta kaykayatda ti agkararag a sitatakder+ kadagiti sinagoga ken kadagiti nagsulian dagiti akaba a dalan tapno makita dagiti tattao.+ Pudno kunak kadakayo, Aw-awatendan a naan-anay ti gunggonada.6 Sika, nupay kasta, inton agkararagka, sumrekka iti pribado a siledmo+ ket, kalpasan a nairikepmon ti ridawmo, agkararagka ken ni Amam nga adda iti nalimed;+ iti kasta ni Amam a kumita iti nalimed supapakannakanto.7 Ngem no agkarkararagkayo, dikay ulit-uliten a sawen ti isu met laeng a bambanag,+ a kas iti ar-aramiden dagiti tattao iti nasnasion, ta pagarupenda a maipangagdanto gapu iti panagusarda iti adu a sasao.8 Gapuna, dikay agbalin a kas kadakuada, ta ti Dios nga Amayo ammona no ania ti bambanag a kasapulanyo+ sakbay pay a dawatenyo kenkuana.9 “Agkararagkayo, ngarud, a kastoy:+“‘Amami nga adda iti langlangit, masantipikar+ koma ti naganmo.+10 Umay koma ti pagariam.+ Maaramid koma ti pagayatam,+ kas sadi langit, kasta met iti daga.+11 Itedmo kadakami ita nga aldaw ti tinapaymi nga agpaay itoy nga aldaw;+12 ket pakawanennakami kadagiti utangmi, a kas met iti panangpakawanmi kadagiti nakautang kadakami.+13 Ket saannakami nga iyeg iti pannakasulisog,+ no di ket ispalennakami iti daydiay nadangkes.’+14 “Ta no pakawanenyo dagiti tattao kadagiti labsingda, pakawanennakayto met ti nailangitan nga Amayo;+15 idinto ta no saanyo a pakawanen dagiti tattao kadagiti labsingda, uray ni Amayo saannanto a pakawanen dagiti labsingyo.+16 “No agay-ayunarkayo,+ isardengyo ti agbalin a naliday ti rupana a kas kadagiti managinsisingpet, ta palaadenda dagiti rupada tapno kadagiti tattao agparangda nga agay-ayunar.+ Pudno kunak kadakayo, Aw-awatendan a naan-anay ti gunggonada.17 Ngem sika, no agay-ayunarka, sapsapuam ta ulom ken diram-osam ta rupam,+18 tapno agparangka nga agay-ayunar, saan a kadagiti tattao, no di ket iti Amam nga adda iti nalimed;+ iti kasta ni Amam a kumitkita iti nalimed supapakannakanto.19 “Isardengyo ti agurnong maipaay iti bagbagiyo kadagiti gameng+ iti daga, sadiay nga ibusen ti sanga ken lati, ken sadiay a serken ken takawen dagiti mannanakaw.20 Imbes ketdi, agurnongkayo maipaay iti bagbagiyo kadagiti gameng idiay langit,+ sadiay a saan nga ibusen ti sanga wenno uray lati,+ ken sadiay a saan a serreken ken takawen dagiti mannanakaw.21 Ta no sadino ti ayan ti gamengmo, addanto met sadiay ti pusom.22 “Ti pagsilawan ti bagi isu ti mata.+ No, ngarud, simple ti matam, ti intero a bagim naraniagto;23 ngem no nadangkes ti matam,+ ti intero a bagim nasipngetto. No iti kinapudnona ti lawag nga adda kenka ket kinasipnget, anian a nagdakkel dayta a kinasipnget!+24 “Awan ti makabalin nga agpaadipen iti dua nga appo; ta mabalin a guraenna ti maysa ket ayatenna ti sabali,+ wenno agtalinaed iti maysa ket umsienna ti sabali. Saanyo a mabalin ti agpaadipen iti Dios ken iti Kinabaknang.+25 “Gapu itoy kunak kadakayo: Isardengyo ti maringgoran+ maipapan kadagiti kararuayo no ania ti kanenyonto wenno no ania ti inumenyonto, wenno maipapan iti bagbagiyo no ania ti ikawesyonto.+ Saan kadi a napatpateg ti kararua ngem iti taraon ket ti bagi ngem iti pagan-anay?+26 Paliiwenyo a sipapasnek dagiti tumatayab+ iti langit, agsipud ta saanda nga agmula iti bin-i wenno agani wenno agipempen kadagiti kamalig; kaskasdi a ti nailangitan nga Amayo taraonanna ida. Saan kadi a napatpategkayo ngem isuda?+27 Siasino kadakayo nga iti panagbalinna a maringgoran manayonanna iti maysa a kasiko ti kaatiddog ti biagna?+28 Kasta met, no maipapan iti pagan-anay, apay a maringgorankayo? Agsursurokayo kadagiti lirio+ iti talon, no kasano ti panagdakkelda; saanda nga agbannog, wenno mambi;29 ngem kunak kadakayo nga uray ni Solomon+ iti isuamin a dayagna saan a nakawesan a kas iti maysa kadagitoy.30 No, ita, ti Dios kawesanna a kasta ti mulmula iti talon, nga adda ditoy ita nga aldaw ket inton bigat maipuruak iti urno, saan kadi nga ad-adda pay a kawesannakayto, dakayo a bassitan pammati?+31 Gapuna dikay pulos maringgoran+ ket kunaenyo, ‘Ania ti kanenmi?’ wenno, ‘Ania ti inumenmi?’ wenno, ‘Ania ti pagkawesmi?’32 Ta amin dagitoy isuda ti bambanag a sigagagar a sapsapulen dagiti nasion. Ta ammo ti nailangitan nga Amayo nga amin dagitoy a banag ket kasapulanyo.+33 “Itultuloyyo, ngarud, a sapulen nga umuna ti pagarian ken ti kinalintegna,+ ket amin dagitoy sabali pay a bambanag mainayonto kadakayo.+34 Gapuna, dikay pulos maringgoran maipapan iti sumaganad nga aldaw,+ ta ti sumaganad nga aldaw addaanto kadagiti bukodna a pakaringgoran. Umdasen iti tunggal aldaw ti bukodna a kinadakes.


text:
BitTorrent
Ti BitTorrent ket nagan ti maysa a client application wenno programa para iti torrent, maysa a pangibingay iti file a protocol a peer-to-peer (P2P), a pinarnuay ni Bram Cohen, maysa a programmer. Nadisenio ti BitTorrent a pagiwaras ken pakaiwarasan ti dadakkel a kantidad ti datos ngem saanna nga apektaran ti kunsumo iti taudan a server ken bandwidth wenno pegges ti network.
Ti orihinal nga aplikasion a BitTorrent ket naisurat iti Python a pagiprograma ket ti taudan a kodigona ket nairurar iti babaen ti Lukat a Taudan a Licensia a BitTorrent. Ti nagan a "BitTorrent" ket dumakdakamat iti protocol a pangiwaras, ti orihinal a pang-cliente nga aplicasion, ket ti tipo a file a
.torrent.
Dagiti silpo ti ruar[urnosen | urnosen ti taudan]
- BitTorrent
- BitTorrent Tracker Support
- Bitgle - the bit torrent search engine powered by Google CSE


text:
Tulongannak met Laeng Kadi ti Dios No Agkararagak?
Sungbat ti Biblia
Wen. Tulongannaka ti Dios no la ket ta maitunos iti pagayatanna dagiti banag a sipapasnek a kidkiddawem. Uray no saanmo pay a napadas ti nagkararag, maparegtaka kadagiti pagarigan iti Biblia a nangikararag iti “Diosko, tulongannak.” Kas pagarigan:
“
Tulongannac, O Jehova a Diosco; O isalacannac cas mayalubog iti kinamanagayatmo.”—Salmo 109:26, Ti Biblia.
“
Napanglaw ken nakurapayak: O Dios, tulongannak.”—Salmo 69:6, Douay Version.
Siempre, ti nangisurat kadagita a sasao ket dakkel ti pammatina iti Dios. Ngem denggen ti Dios dagiti umararaw kenkuana buyogen iti umiso a kababalin, kas koma dagidiay “
nadunor ti pusoda” wenno “
naidagel iti espiritu.”—Salmo 34:18.
Saanmo koma a panunoten a nakaad-adayo unay ti Dios ken isu ket saan a maseknan kadagiti problemam. Kuna ti Biblia: “
Ta ni Jehova nangato, ket kaskasdi a makitana daydiay napakumbaba; Ngem daydiay napangato ammona laeng iti adayo.” (Salmo 138:6) Kinapudnona, iti naminsan, kinuna ni Jesus kadagiti adalanna: “
Dagiti mismo a buok ti uloyo nabilangda amin.” (Mateo 10:30) Ammo ni Jehova dagiti maipapan kenka uray dagiti banag a saanmo nga ammo. Gapuna, no ikararagmo Kenkuana dagiti pakarigatam, sigurado nga imdenganna dayta!—1 Pedro 5:7.
Ammuem ti Ad-adu Pay
ANIA A TALAGA TI ISURSURO TI BIBLIA?
Ania ti Pudno Maipapan iti Dios?
Maseknan kadi ti Dios kenka? Ammuem ti personalidadna ken no kasanoka a makaadani kenkuana.
TI PAGWANAWANAN


text:
NAILADAWAN NGA ESTORIA TI BIBLIA
NAILADAWAN NGA ESTORIA TI BIBLIA
Adan ken Eva—Ti Laeng Bagida ti Pinampanunotda
Ammuem ti maipapan kada Adan ken Eva. Nagdesisionda a ti laeng bagida ti pinampanunotda ket naapektaran ti amin a tao ita. Basaem ti nailadawan nga estoria online wenno iti nai-print a PDF.
Kanayonan Manipud iti Daytoy a Koleksion
Pinagbalin ni Jehova a Masirib ni Solomon
Nasirsirib idi ni Solomon ngem iti amin nga ari iti daga. Kasano a nagbalin a nakasirsirib? Ken ania dagiti kamali nga inaramidna idi agangay?
Nagbalin a Gayyem ti Dios ni Abraham
Inawagan ti Dios ni Abraham kas gayyemna. Kasanotayo nga agbalin a gayyem ti Dios?
Nagtalek ni Noe iti Dios
Imbilin ti Dios nga agaramid ni Noe iti daong tapno maisalakan ti pamiliana iti Layus. Ania ti masursurom iti estoria maipapan ken Noe ken iti Layus?


text:
SUHETO ITI AKKUB | APAY NGA ADU TI MARIGATAN A MANGAYAT ITI DIOS?
Kinaulbod a ti Dios Naulpit
TI PATPATIEN TI ADU
“Ti kararua dagiti nakaro ti kinadakesda ket mapan a dagus idiay impierno kalpasan a matayda, a sadiay matutuokda iti ‘agnanayon nga apuy.’” (Catechism of the Catholic Church) Kuna ti dadduma a lider ti relihion a dagidiay adda iti impierno ket interamente a naisina iti Dios.
TI KINAPUDNO MANIPUD ITI BIBLIA
“Ti kararua nga agbasbasol—dayta a mismo matayto.” (Ezequiel 18:4) Dagiti natay “saanda a pulos sipapanunot iti aniaman.” (Eclesiastes 9:5) No matay ti kararua ken awan puotna, kasano nga agsagaba iti “agnanayon nga apuy” wenno matutuok gapu ta interamente a naisina iti Dios?
Iti Biblia, ti Hebreo ken Griego a sasao a masansan a maipatarus kas “impierno” ket tumukoy iti tanem. Kas pagarigan, idi agsagsagaba ni Job gapu iti sakitna, inkararagna: “O sapay coma ta ilemmengnac idiay tanem [“iti impierno,” Douay-Rheims Version].” (Job 14:13, Ti Biblia, PBS) Kayat ni Job ti aginana iti tanem, saan ket nga iti lugar a pagtutuokan wenno naisina iti Dios.
NO APAY A NAPATEG
No naulpit ti Dios, ditay umadani kenkuana. “Sipud kinaubingko, naisuro kaniak ti doktrina nga umap-apuy nga impierno,” kuna ni Rocío a taga-Mexico. “Kabutengko ti Dios ken diak pagarupen nga adda naimbag a galadna. Impagarupko a nauyong ken saan a nadungngo.”
Nagbaliw ti panangmatmat ni Rocío iti Dios gapu iti nalawag nga ibaga ti Biblia maipapan iti panangukom ti Dios ken ti kasasaad dagiti natay. “Urayak la nabang-aran,” kunana. “Mamatiak itan a kayat ti Dios ti kasayaatan para kadatayo, ay-ayatennatayo, isu a mabalinko nga ayaten. Kayariganna ti maysa nga ama a mangkibkibin iti annakna ken kayatna ti kasayaatan para kadakuada.”—Isaias 41:13.
Adu ti nangikagumaan nga agbalin a relihioso gapu ta mabutengda iti umap-apuy nga impierno. Ngem saan a kayat ti Dios nga agserbika kenkuana gapu iti buteng. Imbes ketdi, kinuna ni Jesus: “Masapul nga ayatem ni Jehova a Diosmo.” (Marcos 12:29, 30) Kasta met, no mabigbigtayo a nalinteg ti Dios, agtalektayo met a nalinteg ti panangukomna iti masanguanan. Maikunatayo ti kas iti kinuna ti gayyem ni Job a ni Eliu: “Wen, iti kinapudnona, ti met laeng Dios saan nga agtignay a sidadangkes, ket ti met laeng Mannakabalin-amin saanna a ballikugen ti panangukom.”—Job 34:12.


text:
Koleksion Dagiti Retrato—Magusgustuan ti Ubbing Dagiti Video
Ammuem ti makuna dagiti ubbing iti nalatak a serye ti video nga Agbalinka a Gayyem ni Jehova a mangipakita kadagiti animated character a da Caleb ken Sophia.
Panangiranud iti Naimbag a Damag Kadagiti Katutubo a Lengguahe iti Ireland ken Britain
Ikagkagumaan dagiti Saksi ni Jehova a kasarita dagiti tattao nga agbasbasa ken agsasao iti Scottish Gaelic, Irish, ken Welsh. Ania ti resulta dayta?
Dagiti Video iti Ginasut a Lengguahe
Magun-odanen ti video nga Ania ti Maar-aramid iti Kingdom Hall? iti agarup 400 a lengguahe, ken ti Apay nga Adalem ti Biblia? iti nasurok a 550 a lengguahe. Buyaem dagitoy iti mismo a lengguahem.
No Kasano a Naaramid ti Baro a Biblia
Buyaem no kasano a naaramid ti New World Translation. Apay a masapul a mausar ti adu a panawen, kuarta, ken panagregget tapno laeng mapataud ti nagmayat a baro a Biblia?
Trabaho a Panagipatarus Idiay Mexico ken Central America
Ipatpatarus dagiti Saksi ni Jehova iti Mexico ken Central America dagiti naibasar-Biblia a publikasion iti nasurok nga 60 a lengguahe agraman Maya, Nahuatl ken Low German. Apay?
Greenlandic a Pagwanawanan, Napadayawan iti TV
Idi Enero 2013, inyanunsio ti news media iti Greenland a ti magasin a Ti Pagwanawanan ket 40 a tawenen nga ipabpablaak dagiti Saksi ni Jehova iti Greenlandic.
Panangusar Kadagiti Ladawan a Tumulong Kadagiti Agbasbasa Kadagiti Publikasionmi
Adu a publikasion dagiti Saksi ni Jehova ti addaan kadagiti nagpipintas ken de kolor a ladawan a maibagay iti artikulo. Ngem saan idi a kanayon a kasta.
Biblia a Naaramid a Nalagda ken Agpaut
Napintas, nalagda, ken agpaut ti 2013 a rebision ti New World Translation of the Holy Scriptures (NWT).
Dagiti Video a Mangparagsak iti Puso
Nangaramid dagiti Saksi ni Jehova iti serye dagiti animated video a mangisuro kadagiti ubbing maipapan iti naimbag nga ar-aramid ken ti panagbalin a nasinged iti Dios. Ania ti resultana?
100 a Tawenen ti Musika a Mangidaydayaw iti Dios
Kasano nga inusar dagiti Saksi ni Jehova dagiti musika ken kanta iti panagdaydayawda?
Ti Nakaitalkan ti Panangipatarus iti Sagrado a Sasao ti Dios—Roma 3:2
Adu a patarus ti Biblia ti inusar dagiti Saksi ni Jehova iti napalabas a siglo. Apay nga impatarusda ti Biblia iti moderno nga Ingles?
Maitugottugot a Libraria
Ti JW Library ket libre a mobile device app nga addaan iti adu a features para iti nauneg a panagadal iti Biblia.
Sangalubongan a Panagimprenta
—Tumultulong iti Tattao a Makasursuro Maipapan iti Dios
Iti intero a lubong, 15 a pagimprentaan ti kukua dagiti Saksi ni Jehova a mangpatpataud kadagiti naibasar-Biblia a literatura iti agarup 700 a lengguahe.
Nakaskasdaaw a Karga ti 400 a Pilid
Buyaem no kasano a napasayaat ti in-line finishing system iti maysa a high-speed a pagimprentaan tapno ag-trim, agurnos, agbilang, ken agempake kadagiti naibatay-Biblia a literatura.
Mabasa Itan ti jw.org iti Nasurok a 300 a Lengguahe!
Kasano a makaipaay dagiti Saksi ni Jehova iti praktikal nga impormasion manipud iti Biblia a libre a magun-odan iti nagadu a lengguahe? Ania ti nakaidumaanna iti dadduma a nalatak a site?
Maysa a Broshur iti Adu a Lengguahe a Mangisursuro Babaen Kadagiti Ladawan
Ti broshur nga Umimdengka iti Dios ti tumultulong iti adu a tattao iti intero a lubong a mangammo iti Dios ken iti mensahe ti Biblia. Basaem ti kinuna ti dadduma maipapan iti daytoy napintas a broshur.
Immayda Tapno Agputar iti Musika
Nasurok nga 40 a tawenen nga ap-apresiaren dagiti tumutokar manipud iti intero a lubong ti gundaway nga agputar iti musika kas paset ti naidumduma nga orkestra.


text:
[photo credit to the owner]
BAGUIO CITY – Sumangsango iti kaso a panaglabsing iti Philippine Mining Act of 1995 ti lima nga indibidual kalpasan a nakemmeg dagitoy gapu iti iligal a panangideliberda iti mineral ore wenno naba.
Sigun iti Bugiuas PNP, naharang dagitoy ti uppat a truck sadiay Halsema Highway, Bekes, Buyacaoan, Buguias, Benguet kabayatan ti panangipatungpal dagitoy iti checkpoint.
Nabigbig dagiti suspek a da Joey Ligunan, 35, driver ti puraw a forward truck nga addaan iti plaka nga RHE 592 ken ti helper daytoy a da Paul Ana-as, 28 anyos, agpada dagitoy a rsidente ti Bangaan, Sagada, Mt. Province.,
Nakemmeg pay ni Marvin Domaneo, 28, residente ti Besao, Mt. Province, driver ti maysa pay a forward truck nga awanan iti plaka; ni William Dongail, 47, residente ti Bangaan, Sagada, Mt. Province, driver ti forward truck nga addaan iti plaka nga WBX 292; ken ni Henry Curiman Halili, 37, a residente ti Wangal, La Trinidad, Benguet ken driver ti ten wheeler truck nga addaan iti plaka nga RHU 939.
Maibasar iti report, amin dagiti nasao nga indibidual ket nagtaud manipod sadiay Sagada, Mt. Province ken dumanon iti 490 a sako a tailings ti mineral ore ti nakumpiskar manipod kadagitoy.
Sumangsango dagitoy iti kaso a panaglabsing iti Republic Act 7942 wenno Philippine Mining Act of 1995.


text:
SALUDSOD DAGITI AGTUTUBO
Dagiti Ngay Sapata nga Agtalinaed a Birhen?
Ania ti sapata nga agtalinaed a birhen?
Ti sapata nga agtalinaed a birhen ket maysa a naisurat wenno naisawang a kari a saan a makiseks no di pay nagkasar.
Idi dekada 90, nagbalin a nalatak ti sapata nga agtalinaed a birhen idi inrugi ti Southern Baptist Convention idiay United States ti programa a “Makauray ti Pudno nga Ayat.” Dayta a programa ket napagtipon a prinsipio ti Biblia ken positibo a panangguyugoy dagiti kapatadan tapno maparegta dagiti agtutubo a saan a makiseks sakbay ti kasar.
Di nagbayag kalpasan dayta, nairugi ti umasping a programa nga addaan iti paset a maikkan dagiti nagsapata iti singsing a pirak a mangisimbolo (ken mangipalagip kadakuada) iti sapatada a saanda a makiseks no di pay nagkasar.
Epektibo kadi ti sapata nga agtalinaed a birhen?
Ti sungbat ket agdepende iti pagsaludsodam.
Sigun iti researcher a da Christine C. Kim ken Robert Rector, “natakuatan iti adu a panagadal a ti panagsapata dagiti agtutubo nga agtalinaed a birhen ket nainaig iti panangitantan wenno basbassit a gundaway a pannakiseks dagiti tin-edyer.”
Sigun iti research nga impablaak ti Guttmacher Institute, ipakita dagiti panagadal nga “adda posibilidadna a makiseks dagiti tin-edyer a ‘nagsapata nga agtalinaed a birhen’ a kas met laeng kadagiti saan a nagsapata.”
Apay a saan nga agpapada dagiti resulta?
Ti dadduma a panagadal pinagkomparada dagiti nagsapata ken saan a nagsapata a nagduma ti panangmatmatda iti pannakiseks.
Ti dadduma met a panagadal pinagkomparada dagiti nagsapata ken saan a nagsapata nga agpada ti panangmatmatda iti pannakiseks.
Ania ti ipakita ti naud-udi a nadakamat a panagadal? Ni Dr. Janet Rosenbaum, nga espesialista kadagiti isyu mainaig iti salun-at dagiti agtutubo, kunana a kalpasan ti lima a tawen, “awan nagdumaan dagidiay nagsapata ken saan a nagsapata iti kababalinda iti pannakiseks.”
Nasaysayaat a pamay-an
Nasayaat met ti panggep dagiti programa a panagsapata nga agtalinaed a birhen. Ti laeng problema, saanda a mangmangted kadagiti makatulong a prinsipio tapno matungpal dagiti nagkari ti sapatada. Adu dagiti agkari nga agtalinaed a birhen ti “saan a talaga a mangipappapuso iti sapata,” kuna ni Dr. Rosenbaum. “Ti panangliklik ket agpannuray iti determinasion ti maysa a tao, saan ketdi nga iti pannakipasetna iti maysa a programa.”
Iparparegta ti Biblia a maaddaan ti maysa a tao iti kasta a determinasion, saan a babaen iti naisurat wenno naisawang a kari no di ket babaen iti panangtulong kenkuana a maaddaan iti ‘pannakabalin ti pannakaawat a mangilasin agpadpada iti umiso ken di umiso.’ (Hebreo 5:14) Total, ti panagtalinaed a birhen ket saan laeng a tapno maliklikan ti sakit ken panagsikog. Panangipakita pay dayta iti panagraem iti Namunganay iti panagasawa.—Mateo 5:
Dagiti pagalagadan nga adda iti Biblia ket agpaay a pagimbagantayo. (Isaias 48:17) Isu nga amin a tattao, aniaman ti edadda, kabaelanda a patibkeren ti determinasionda nga agtulnog iti bilin ti Dios nga ‘adaywan ti pannakiabig.’ (1 Corinto 6:18) Iti kasta, inton makiasawadan, naan-anay a matagiragsakda ti panagdenna nga awan ti pakaburiboran ken pagbabbabawyanda, a masansan a resulta ti pannakiseks sakbay ti kasar.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Daniel 7:1-28
7 Iti umuna a tawen ni Belsazar+ nga ari ti Babilonia, ni met laeng Daniel nakakita iti tagtagainep ken sirsirmata ti ulona iti pagiddaanna.+ Iti dayta a tiempo insuratna ti mismo a tagtagainep.+ Imbagana ti naan-anay a salaysay ti bambanag.2 Nagsao ni Daniel ket kinunana:“Nakitak kadagiti sirmatak bayat ti rabii, ket, kitaenyo sadiay! ti uppat nga angin+ ti langlangit kibkiburenda ti nakalawlawa a baybay.+3 Ket sumangsang-at ti uppat a nakadakdakkel nga an-animal+ manipud iti baybay,+ a ti tunggal maysa naiduma+ iti sabsabali.4 “Daydiay umuna kasla leon,+ ket addaan kadagiti payak ti agila.+ Intultuloyko ti kimmita agingga a naparut dagiti payakna, ket naipangato manipud iti daga+ ken napagtakder iti dua a saka a kas iti tao, ket naited iti dayta ti puso ti tao.+5 “Ket, kitaenyo sadiay! ti sabali pay nga animal, daydiay maikadua, kasla oso.+ Ket isu nakangato iti maysa a sikigan,+ ket adda tallo a paragpag iti ngiwatna iti nagbabaetan dagiti ngipenna; ket daytoy ti kinunada iti dayta, ‘Tumakderka, manganka iti adu a lasag.’+6 “Kalpasan daytoy intultuloyko ti kimmita, ket, kitaenyo sadiay! ti sabali pay nga animal, maysa a kasla leopardo,+ ngem iti bukotna addaan iti uppat a payak ti agtaytayab a parsua. Ket ti animal addaan iti uppat nga ulo,+ ket pudno a naikkan iti panagturay.7 “Kalpasan daytoy intultuloyko ti kimmita kadagiti sirmata iti rabii, ket, kitaenyo sadiay! ti maikapat nga animal, nakabutbuteng ken nakaam-ames ken di gagangay ti pigsana.+ Ket addaan kadagiti ngipen a landok, dadakkel. Mangal-alun-on ken mangrumrumek, ket ti nabati imbaddebaddekna kadagiti sakana. Ket maysa dayta a naiduma kadagiti amin a dadduma nga animal nga immun-una iti dayta, ket addaan sangapulo a sara.+8 Inut-utobko dagiti sara, ket, adtoy! sabali pay a sara, maysa a bassit,+ timpuar iti tengngada, ket manipud sanguananna adda naparut a tallo kadagiti immuna a sara. Ket, adtoy! iti daytoy a sara adda matmata a kas kadagiti mata ti tao, ket adda ngiwat nga agsasao iti nakatantan-ok a bambanag.+9 “Intultuloyko ti kimmita agingga nga adda dagiti naisaad a trono+ ket nagtugaw ti Kadaanan iti Al-aldaw.+ Ti pagan-anayna napudaw a kasla niebe,+ ket ti buok ti ulona kasla nadalus a delana.+ Ti tronona ket kas kadagiti gil-ayab ti apuy;+ dagiti pilidna sumsumgedda nga apuy.+10 Adda waig ti apuy nga agay-ayus ken rumrummuar manipud sanguananna.+ Adda sangaribu a rinibu a nagtultuloy a nagserbi kenkuana,+ ken sangapulo a ribu a maminsangapulo a ribu a nagtalinaed a sitatakder iti mismo a sanguananna.+ Ti Pangukoman+ timmugaw, ket adda liblibro a naukrad.11 “Intultuloyko ti kimmita iti dayta a tiempo gapu iti uni dagiti nakatantan-ok a sao a sasawen ti sara;+ intultuloyko ti kimmita agingga a napapatay ti animal ket nadadael ti bagina ket naited iti sumsumged nga apuy.+12 Ngem no maipapan iti dadduma kadagiti animal,+ naikkat dagiti panagturayda, ket adda naited kadakuada a pannakayatiddog iti biag iti maysa a tiempo ken maysa a panawen.+13 “Intultuloyko ti kimmita kadagiti sirmata iti rabii, ket, kitaenyo sadiay! buyogen dagiti ulep+ iti langlangit um-umay ti maysa a kasla anak ti tao;+ ket nakaadani iti Kadaanan iti Al-aldaw,+ ket isu inyasidegda iti mismo a sanguanan Daydiay.+14 Ket kenkuana adda naited a panagturay+ ken dayaw+ ken pagarian,+ tapno dagiti ili, nasional a bungbunggoy ken pagsasao agserbida koma amin kenkuana a mismo.+ Ti panagturayna ket di nakedngan ti kapautna a panagturay a saanto nga aglabas, ket ti pagarianna maysa a saanto a madadael.+15 “No maipapan kaniak, ni Daniel, nariribukan ti espirituk iti unegko maigapu iti dayta, ket dagiti mismo a sirmata ti ulok nangrugida a mamagaliaw kaniak.+16 Immasidegak iti maysa kadagidiay a sitatakder, tapno makapagkiddawak kenkuana iti mapagtalkan a pakaammo maipapan iti isuamin daytoy.+ Ket sinaona kaniak, bayat nga impakaammona kaniak ti mismo a kayulogan ti bambanag,17 “‘No maipapan kadagitoy nakadakdakkel nga an-animal, agsipud ta uppatda,+ adda uppat nga ari a tumakderto manipud iti daga.+18 Ngem dagiti sasanto+ Daydiay Katan-okan+ awatendanto ti pagarian, ket tagikuaendanto ti pagarian+ iti tiempo a di nakedngan, iti mismo a tiempo a di nakedngan kadagiti tiempo a di nakedngan.’19 “Iti daydin a tinarigagayak a siguraduen ti maipapan iti maikapat nga animal, a naiduma iti amin a sabsabali, nalabes ti kinanakabutbutengna, a dagiti ngipenna landok ket dagiti kukona gambang, a mangal-alun-on ken mangrumrumek, ket mangibaddebaddek babaen kadagiti sakana uray iti nabati;+20 ken maipapan iti sangapulo a sara nga adda iti ulona,+ ken ti sabali pay a sara+ a timpuar ket iti sanguananna tallo ti natnag,+ dayta a mismo a sara nga addaan matmata ken ngiwat nga agsasao iti nakatantan-ok a bambanag+ ket ti langana dakdakkel ngem kadagiti kaduana.21 “Intultuloyko ti kimmita idi a dayta a mismo a sara nakigubat kadagiti sasanto, ket inabakna ida,+22 agingga nga immay ti Kadaanan iti Al-aldaw+ ket ti met laeng panangukom naited a pabor kadagiti sasanto Daydiay Katan-okan,+ ket dimteng ti naikeddeng a tiempo a dagiti sasanto tinagikuada ti mismo a pagarian.+23 “Daytoy ti kinunana, ‘No maipapan iti maikapat nga animal, adda maikapat a pagarian a maaddanto iti daga, a naidumanto iti amin a dadduma a pagarian; ket alun-onennanto ti intero a daga ket ipayatpayatnanto ken rumekenna.+24 Ket no maipapan iti sangapulo a sara, manipud iti dayta a pagarian adda sangapulo nga ari a tumakderto;+ ket kaskasdi a tumakderto ti sabali pay iti kalpasanda, ket isu naidumanto kadagidiay immun-una,+ ket tallo nga ari ti ipababananto.+25 Ket agsaonto iti mismo a sasao maibusor iti Kangatuan,+ ket agtultuloy a riribukennanto dagiti mismo a sasanto Daydiay Katan-okan.+ Ket panggepennanto a baliwan dagiti panawen+ ken linteg,+ ket maitedto dagita iti imana iti maysa a panawen, ken pampanawen ken kagudua ti maysa a panawen.+26 Ket ti met laeng Pangukoman timmugaw,+ ket ti bukodna a panagturay inikkatda iti kamaudiananna, tapno isu pukawenda ken dadaelenda a naan-anay.+27 “‘Ket ti pagarian ken ti panagturay ken ti kinadaeg dagiti pagarian iti baba ti amin a langlangit naited kadagiti tattao isuda a sasanto Daydiay Katan-okan.+ Ti pagarianda ket di nakedngan ti kapautna a pagarian,+ ket amin dagiti panagturay agserbi ken agtulnogdanto kadakuada a mismo.’+28 “Agingga ditoy ti panungpalan ti banag. No maipapan kaniak, ni Daniel, dagiti bukodko a panunot pinagal-aliawdak iti kasta unay, iti kasta nagbaliw kaniak ti mismo a maris ti langak; ngem ti met laeng banag sinalimetmetak iti bukodko a puso.”+


text:
#NoPlaceForHate: Baro a pagalagadan iti Rappler comments thread
Manipud ita nga aldaw, agresibo kami a mangikkat kadagiti bastos ken nagubsang a posts ken comments a saan a maikanatad iti nasayaat a sursuro.
Dagiti debate ken diskusyon agsanggirda iti prinsipyo ti kinatakneng, respeto ken kababalin.
Awan ti anosmi kadagiti komentaryo a pagsasawan, mangtagibassit, mangpabain ken mangbutbuteng ti pada a tao. Dagitoy nga aramid saan a makatulong iti kinatakneng a diskusyon a pundasyon ti narukbos a demokrasya.
No kayat tayo a mapalawa ti demokrasya, saan a rumbeng a maikkan ti lugar dagiti kababalin a bunga ti awan ammona wenno kina-ignorante ken saan a husto nga inpormasyon.
Ti kalintegan ti panagsao, saanna kayat a sawen a lisensiado tayo a mangperdi ti reputasyon wenno rakraken ti kredibilidad ti sabali a tao. Ken saanna kayat a sawen nga adda karbengan tayo nga agbalin nga iresponsable ken mamerperdi ti dayaw.
Ngem ketdi ti kalintegan ti agirakrakurak isu tay panangbigbig ti kalintegan ti tunggal maysa a mangiburay ti ania man a kapanunotanna ken kaririknana. No man pay daytoy ket saan a maki-ayon ti panirigan ti sabali, saan a rumbeng nga irakurak na iti nakasusuron a wagas.
Ngarud alaenmi manen daytoy a gundaway a mangtagikua iti espasyo ti Rappler kas nasimbeng ken natalged a lugar para kadagiti netizens. Adda karbengan ti siasinoman a mangiburay ti aniaman a kapanunotanna nga awan ti panagbuteng wenno panagamak.
Idi inpatakdermi ti Rappler uppat a tawenen ti napalabas, inpalubos mi dagiti komentaryo ditoy site mi. Namati kami idi - ken mamati kami inggana ita – a ti social media para laeng ti pagdidiskusyunan ken teknologia a makatulong a mapaimbag ti sosyedad tayo.
Ditoy Rappler, natalged kayo a mangipeksa ti karirikna yo nga awan buteng kadagiti maibato kadakayo manipud kadagiti komentarista nga awan rupa ken nagan da a ti laeng gagem da ket tay mangpasardeng kadagiti saan a maki-ayon iti pammatida.
Nawada ti ridaw mi a mangaklon iti amin a pagtaktakderan ken panirigan – no la ketdi ammo tayo ti mangrespeto iti pada tayo a tao a saan nga umayon ti prinsipyo tayo. Agistrikto kami itan a mangsagat kadagiti komentaryo. Daytoy laeng ti wagas a masalakniban ti kinasimbeng daytoy nga espasyo. – Rappler.com
Read the English version here
Read the Bisaya version here


text:
Pagsasao a Rumano
Ti Rumano (wenno Daco-Rumano ket ti Romanse a pagsasao nga insasao babaen ti agarup a 24 riwriw a tattao a kas patneng a pagsasao, ken kangrunaan idiay Romania ken Moldovia, ken babaen dagiti sabali pay a 4 a riwriw a tattao a kas maikadua a pagsasao.[3][4] Daytoy ket addaan ti opisial a kasasaad idiay Romania, ti Republika ti Moldovia, ti Autonomo a Probinsia ti Vojvodina idiay Serbia, ken idiay autonomo a Bantay Athos idiay Gresia.
Dagiti agsasao a Rumano ket naiwarwarasda iti ballasiw kadagiti adu a pagilian, a nangruna idiay Australia, Italia, Espania, Ukrania, Bulgaria, ti Estados Unidos, Kanada, Arhentina, Israel, Rusia, Portugal, ti Nagkaykaysa a Pagarian, Pransia, ken Alemania.
Dagiti nota[urnosen | urnosen ti taudan]
- ^ Ti batay-linteg ti Repulbika ti Moldovia ket mangitudo ti pagsasao ti pagilian a kas ti Moldova, bayat a ti 1991 Deklarasion ti Wayawaya ket inagananna ti opisial a pagsasao ti Rumano. Idi Disiembre2013, ti panangikeddeng ti Batay-linteg a Korte ti Moldovia ket nangiyalagad a ti Deklarasion ti Wayawaya ket isu ti umuna sakbay ti Batay-linteg ken ti pagsasao ti estado ket nasken a matawagan iti Rumano.foxnews.com
Dagiti nagibasaran[urnosen | urnosen ti taudan]
- ^ a b Kappon ti Latin
- ^ Nationalencyklopedin "Världens 100 största språk 2007" Dagiti 100 a Kadakkelan a Pagsasao iti Lubong 2007
- ^ Ti Kappon ti Latin ket ireportana ti 28 a riwriw nga agsasao para iti Rumano, a manipud kadagita ket 24 a riwriw ket patneng nga agsasao iti pagsasao: Kappon ti Latin – Ti paniaga dagiti pagsasao: ro, es, fr, it, pt; kitaen pay ti Reporta ti Ethnologue para iti Rumano
- ^ Dagiti pagsasao nga INsasao babaen ti Ad-adu Ngem 10 a Riwriw a Tattao. Microsoft Encarta 2006.
Bibliograpia[urnosen | urnosen ti taudan]
- Giurescu, Constantin, The Making of the Romanian People and Language, Bucharest, 1972.
- Kahl, Thede (ed.), Das Rumänische und seine Nachbarn, Berlin, 2009.
- Paliga, Sorin, The Earliest Slavic Borrowings in Romanian, Romanoslavica vol. XLVI, nr. 4, Editura Universităţii din Bucureşti, Bucharest, 2010.
- Rosetti, Alexandru, Istoria limbii române, 2 vols., Bucharest, 1965–1969.
- Uwe, Hinrichs (ed.), Handbuch der Südosteuropa-Linguistik, Wiesbaden, 1999.
Dagiti silpo ti ruar[urnosen | urnosen ti taudan]
Midia a mainaig iti Pagsasao a Rumano iti Wikimedia Commons